hotchpotch/miracl-hf-unified huggingface dataset:
আইসিসি বিশ্ব টুয়েন্টি২০ ট্রফি
আইসিসি বিশ্ব টুয়েন্টি২০ ট্রফি আন্তর্জাতিক ক্রিকেট কাউন্সিল পরিচালিত আইসিসি বিশ্ব টুয়েন্টি২০ প্রতিযোগিতার চূড়ান্ত খেলায় বিজয়ী দলকে প্রদান করা হয় ও এটি প্রতিযোগিতার মূল পুরস্কারের নাম। পুরুষদের আইসিসি বিশ্ব টুয়েন্টি২০ ট্রফির বৈশিষ্ট্য নিম্নরূপ:-
সিসকো ক্যারিয়ার সার্টিফিকেশনস
সিসকো ক্যারিয়ার সার্টিফিকেশনস সিসকো সিস্টেমস পণ্যের জন্য তাদের প্রদানকৃত তথ্যপ্রযুক্তি পেশাদার সার্টিফিকেশন। এই সার্টিফিকেট পাঁচ ভাগে বিভক্ত। এগুলো হলো : এন্ট্রি, অ্যাসসিয়েট, প্রফেশনাল, এক্সপার্ট এবং আর্কিটেক্ট। সার্টিফিকেশন স্তরের ভিত্তি করে এটি নয়টি বিষয়ের উপর দেয়া হয় : রাউটিং অ্যান্ড সুইচিং, ডিজাইন, সিকিউরিটি, সার্ভিস প্রোভাইডার, সার্ভিস প্রোভাইডার অপারেশনস, ডাটা সেন্টার, ভয়েস, ওয়্যারলেস এবং ভিডিও।
সিসকো নেটওয়ার্কিং অ্যাকাডেমি সিসকো পণ্যের উপর প্রশিক্ষণ দেয়। পরীক্ষা দেয়া কিংবা সার্টিফিকেট অর্জনের জন্য এই প্রশিক্ষণ পূর্বশর্ত নয়।
আইসিসি বিশ্ব টুয়েন্টি২০ কর্মকর্তা
অত্র নিবন্ধটি আইসিসি বিশ্ব টুয়েন্টি২০ কর্মকর্তাদের বিষয় সম্পর্কিত। তাঁরা আইসিসি বিশ্ব টুয়েন্টি২০ প্রতিযোগিতায় প্রত্যক্ষ কিংবা পরোক্ষভাবে খেলা পরিচালনাসহ অংশগ্রহণ করে থাকেন। আইসিসি’র সেরা আম্পায়ার তালিকা ও আইসিসি আন্তর্জাতিক আম্পায়ার তালিকা থেকে আম্পায়ারদের নির্বাচিত করা হয়েছে। অন্যদিকে আইসিসি রেফারীদের তালিকা থেকে রেফারীদের নির্বাচিত করা হয়েছে।
পেশাদার সার্টিফিকেশন (কম্পিউটার প্রযুক্তি)
কম্পিউটার প্রযুক্তিতে পেশাদার সার্টিফিকেশন হলো নন-ডিগ্রি অ্যাওয়ার্ড সনদ প্রদানকারী কর্তৃপক্ষ দ্বারা নির্ধারিত যোগ্যতা।
দিসুম সেন্দ্রা
দিসুম সেন্দ্রা ভারতের পশ্চিমবঙ্গ রাজ্যের পুরুলিয়া জেলার অযোধ্যা পাহাড় অঞ্চলে প্রতি বছর বৈশাখী পূর্ণিমায় অনুষ্ঠিত সাঁওতাল সম্প্রদায়ের শিকার উৎসব।
প্রতি বছর বৈশাখী পূর্ণিমার আগের রাতে পিতলের কলসিতে জল ভরে দুটি কচি শালগাছের ডাল ডুবিয়ে রাখা হয়। ভোরবেলায় ডালগুলির রঙ দেখা হয় এবং সেই অনুযায়ী আসন্ন শিকার সম্বন্ধে অনুমান করা হয়। বৈশাখী পূর্ণিমার দিনে একটি নির্দিষ্ট স্থানে জড়ো হয়ে সমবেত স্বরে গান করে সাঁওতাল পুরুষেরা শিকারে যাওয়ার জন্য প্রস্তুত হন। সাঁওতাল মহিলারা পুরুষদের জন্য মহুয়ার মোয়া, ভাত, তরকারী ও আম পোড়া তৈরী করেন। পুরুষেরা শিকারে বেড়িয়ে ফিরে না আসা পর্যন্ত মহিলারা কোন রকম প্রসাধন করেন না। শিকারে কোন রকম বিপদ হলে তিন বার ঘন্টা বাজানো হলে শিকারীরা সেখানে উপস্থিত হন। শিকারে জন্তু বা পাখি মারা গেলে তার ভাগ বাটোয়ারার নির্দিষ্ট বিধি রয়েছ। শিকারে অমীমাংসিত বিরোধের নিষ্পত্তি মেটাতে "ফুলহি ঢুড়ুপ" বা বিচারসভা বসে। শিকার শেষে সীতাচাটান নামক জমায়েত স্থানে শিকারীরা একত্র হয়ে তাঁরা চাঁপা ফুল ও ঘন কালো রঙের সূক্ষ্ম শিকড় সংগ্রহ করেন। বাড়ি ফিরে এলে মহিলারা শিকারীদের পা ধুইয়ে দেন ও সংগৃহীত চাঁপাফুল গ্রহণ করে পবিত্রস্থানে রেখে দেন।
২০১২ আইসিসি বিশ্ব টুয়েন্টি২০ কর্মকর্তা
অস্ট্রেলীয় আম্পায়ার ব্রুস অক্সেনফোর্ডকে ১৮ সেপ্টেম্বর থেকে ১৭ অক্টোবর, ২০১২ সালের আইসিসি বিশ্ব টুয়েন্টি২০ প্রতিযোগিতায় খেলা পরিচালনার জন্য আম্পায়ারদের তালিকায় অন্তর্ভুক্ত করা হয়। আম্পায়ারদের পূর্ণাঙ্গ তালিকায় ছিলেন - বিলি বাউডেন, আলীম দার, স্টিভ ডেভিস, কুমার ধর্মসেনা, মারাইজ ইরাসমাস, ইয়ান গোল্ড, টনি হিল, রিচার্ড কেটেলবরা, নাইজেল লং, আসাদ রউফ, সাইমন টাওফেল, রড টাকার (প্রত্যেকেই আইসিসি’র সেরা আম্পায়ার তালিকা থেকে) এবং ব্রুস অক্সেনফোর্ড (আইসিসি’র সেরা আম্পায়ার তালিকা থেকে)।
ম্যাচ রেফারী হিসেবে ছিলেন - রঞ্জন মাদুগালে ও জেফ ক্রো (উভয়ে আইসিসি ম্যাচ রেফারী সেরা তালিকা থেকে)। গ্রেইম লেব্রয় মহিলাদের বিশ্ব টুয়েন্টি২০ প্রতিযোগিতায় ম্যাচ রেফারীর দায়িত্ব পালন করেন।
কর্মকর্তা নির্বাচন সম্পর্কীয় কমিটিতে ছিলেন - আইসিসি জেনারেল ম্যানেজার ডেভ রিচার্ডসন, আইসিসি প্রধান ম্যাচ রেফারী রঞ্জন মাদুগালে; সাবেক খেলোয়াড়, কোচ, আম্পায়ার ও টেলিভিশনের ধারাভাষ্যকার ডেভিড লয়েড এবং সেরা আম্পায়ার তালিকার সাবেক সদস্য শ্রীনিবাস ভেঙ্কটরাঘবন।
রহিন উৎসব
রহিন উৎসব ভারতের পশ্চিমবঙ্গ রাজ্যের পুরুলিয়া জেলার কৃষিভিত্তিক উৎসব।
জ্যৈষ্ঠ মাসের তেরো তারিখে "বীচ পুহ্না" বা বীজ বপন উপলক্ষে রহিন উৎসব উদযাপন করা হয়। কৃষকদের বিশ্বাস, রোহিনী নক্ষত্র সেই দিন পৃথিবীর নিকটবর্তী এসে পড়ায় ঐ দিন বীজ বপন করলে শস্য উৎপাদনে কোন বাঁধা থাকে না।
এই দিন ভোর বেলায় মহিলারা গোবর দিয়ে উঠোন নিকিয়ে রাখেন এবং গোবর গোলা জলে লতাপাতা ডুবিয়ে আলপনা আঁকেন। এরপর স্নান সেরে ভিজে কাপড়ে মাঠ থেকে রহিন মাটি এনে ঘরের চারকোণে ও তুলসী মঞ্চে জড়ো করে রাখা হয়। পুরুষেরা রোহিন ফল বা কেলেকড়া সংগ্রহ করে আনেন। যে বাড়িতে আয় বেশি এবং খরচ কম, সেই বাড়ির সদস্যকে দিয়ে বীজ বপন করাতে হয়। এরপর ছোট ছেলে মেয়েরা রঙ কালি মেখে বানর, ভালুক প্রভৃতি জন্তু জানোয়ার সেজে বাড়ি বাড়ি গিয়ে টাকা ও খাবার সংগ্রহ করে আনে।
করম পরব
করম পরব ভারতের পশ্চিমবঙ্গ রাজ্যের পুরুলিয়া জেলার ভূমিজ, কুর্মী, বীরহড়, বীরনিয়া, খেরওয়ার, হো, খেড়িয়া, শবর, কোড়া, লোহার, মাহালি, রাজপুত, সিংসরদার, সিংমুড়া, পাহাড়িয়া, মাহাতো, বাউরী, হাড়ি, বাগদি, বেদে, সরাক, ঘাসি, মাহালি ও বৃহৎ জনগোষ্ঠী সাঁওতাল, মুন্ডা, ওঁরাও প্রভৃতি সম্প্রদায়ের আরণ্যক ও কৃষিভিত্তিক লোকউৎসব।
প্রতি বছর ভাদ্র মাসের শুক্ল একাদশী তিথিতে করম পরব উৎসব হয়ে থাকে। এর সাতদিন আগে মেয়েরা ভোরবেলায় শালের দাঁতন কাঠি ভেঙে নদী বা পুকুরে স্নান করে বাঁশ দিয়ে বোনা ছোট টুপা ও ডালায় বালি দিয়ে ভর্তি করেন। তারপর গ্রামের প্রান্তে একস্থানে ডালাগুলিকে রেখে জাওয়া গান গাইতে গাইতে তিন পাক ঘোরে। এরপর তাতে তেল ও হলুদ দিয়ে মটর, মুগ, বুট, জুনার ও কুত্থির বীজ মাখানো হয়। অবিবাহিত মেয়েরা স্নান করে ভিজে কাপড়ে ছোট শাল পাতার থালায় বীজগুলিকে বুনা দেন ও তাতে সিঁদুর ও কাজলের তিনটি দাগ টানা হয়, যাকে বাগাল জাওয়া বলা হয়। এরপর ডালাতে ও টুপাতে বীজ বোনা হয়। এরপর প্রত্যেকের জাওয়া চিহ্নিত করার জন্য কাশকাঠি পুঁতে দেওয়া হয়। একে জাওয়া পাতা বলা হয়। যে ডালায় একাধিক বীজ পোঁতা হয়, তাঁকে সাঙ্গী জাওয়া ডালা এবং যে ডালায় একটি বীজ পোঁতা হয়, তাঁকে একাঙ্গী জাওয়া ডালা বলা হয়। যে সমস্ত কুমারী মেয়েরা এই কাজ করেন, তাঁদের জাওয়ার মা বলা হয়। বাগাল জাওয়াগুলিকে লুকিয়ে রেখে টুপা ও ডালার জাওয়াগুলিকে নিয়ে তাঁরা গ্রামে ফিরে আসেন। দিনের স্নান সেরে পাঁচটি ঝিঙাপাতা উলটো করে বিছিয়ে প্রতি পাতায় একটি দাঁতনকাঠি রাখা হয়। পরদিন গোবর দিয়ে পরিষ্কার করে আলপনা দেওয়া হয় ও দেওয়ালে সিঁদুরের দাগ দিয়ে কাজলের ফোঁটা দেওয়া হয়। পুরুষেরা শাল গাছের ডাল বা ছাতাডাল সংগ্রহ করে আনেন। গ্রামের বয়স্কদের একটি নির্দিষ্ট করা স্থানে দুইটি করম ডাল এনে পুঁতে রাখা হয়, যা সন্ধ্যার পরে করম ঠাকুর বা করম গোঁলায় এবং ধরম ঠাকুর হিসেবে পূজিত হন। কুমারী মেয়েরা সারাদিন উপোষ করে সন্ধ্যার পরে থালায় ফুল, ফল সহকারে নৈবেদ্য সাজিয়ে এই স্থানে গিয়ে পূজা করেন। এরপর সারারাত ধরে নাচ গান চলে। পরদিন সকালে মেয়েরা জাওয়া থেকে অঙ্কুরিত বীজগুলিকে উপড়ে নিজেদের মধ্যে ভাগাভাগি করে নিয়ে বাড়িতে বিভিন্ন স্থানে সেগুলিকে ছড়িয়ে দেন। এরপর করম ডালটিকে জলে ভাসিয়ে দেওয়া হয়। পূজার পরে মেয়েরা পরস্পরকে করমডোর বা রাখী পরিয়ে দেয়। এই করমসখীরা, কর্মস্থলে একে অপরকে রক্ষা করে। জঙ্গলে পাখির ডাকের নকলে ‘করমড্যের’ ডেকে বিপদ জানায়।
করম উৎসবের সময় সমস্ত রাত ধরে সুর্যোদয় পর্যন্ত সম্মিলিত ভাবে ভাদরিয়া ঝুমুর গান ও যৌথ নাচ পরিবেশিত হয়। এই নাচে শুধুমাত্র অবিবাহিত ও প্রথম বছরের নববিবাহিতা মেয়েরাই অংশ গ্রহণ করতে পারেন। নৃত্যশিল্পীরা অর্ধবৃত্তাকারে হাত ধরাধরি করে এক পা এগিয়ে পিছিয়ে জাওয়া ডালিগুলিকে কেন্দ্র করে বৃত্তাকারে ঘড়ির কাটার বিপরীত দিকে ঘুরে ঘুরে নৃত্য করেন। একজন উচ্চস্বরে গান শুরু করার পরে নৃত্যশিল্পীরা গান শুরু করে ধীরে ধীরে গানের সুর নামিয়ে আনেন। একই কথা বারে বারে গাওয়া হয়। মেয়েদের পড়নে লুঙ্গি, গামছা কিংবা শাড়ি; রূপার গহনা ও মাথায় ফুল। করম নাচে গৃহকাজ কৃষিকাজ ফুটিয়ে তোলা হয়।
চেরি অ্যান মারে
চেরি অ্যান মারে হার্ভার্ড স্কুল অব ইঞ্জিনিয়ারিং অ্যান্ড অ্যাপ্লায়েড সায়েন্সেস এর ডীন এবং ইঞ্জিনিয়ারিং অ্যান্ড অ্যাপ্লায়েড সায়েন্সেস এর জন এ অ্যান্ড এলিজাবেথ এস আর্মস্ট্রং অধ্যাপক। তিনি ২০০৯ সালে আমেরিকান ফিজিক্যাল সোসাইটি এর প্রেসিডেন্ট ছিলেন।
মারে ম্যাসাচুসেট্‌স ইনস্টিটিউট অফ টেকনোলজি থেকে পদার্থবিজ্ঞানে ১৯৭৩ সালে ব্যাচেলর অব সায়েন্স এবং ১৯৭৮ সালে ডক্টর অব ফিলোসফি ডিগ্রি লাভ করেন।
মারে পিয়ার-রিভিউড জার্নালে ৭০ এর অধিক গবেষণাপত্র প্রকাশ করেছেন। তিনি ২টি প্যাটেন্টের অধিকারী। হার্ভার্ড স্কুল অব ইঞ্জিনিয়ারিং অ্যান্ড অ্যাপ্লায়েড সায়েন্সেস এ নিয়োগের পূর্বে তিনি লরেন্স লিভারমোর ন্যশনাল ল্যাবরেটরী এর প্রিন্সিপাল অ্যাসোসিয়েট ডিরেক্টর ফর সায়েন্স অ্যান্ড টেকনোলজি ছিলেন। 
মারে ৮০টির অধিক জাতীয় ও আন্তর্জাতিক বৈজ্ঞানিক উপদেষ্টা কমিটি, গভর্নিং বোর্ড এবং ন্যাশনাল রিসার্চ কাউন্সিলে দায়িত্ব পালন করেছেন।
ইউনিকোডে অলচিকি লিপি
অলচিকি লিপি সাঁওতালি ভাষাকে লিখিত রূপ দেওয়ার জন্য বিংশ শতাব্দীর প্রথম ভাগে উদ্ভূত একটি লিপি বিশেষ।
ঙ্গাগ-দ্বাং-গ্রাগ্স-পা-র্গ্যাল-ম্ত্শান
ঙ্গাগ-দ্বাং-গ্রাগ্স-পা-র্গ্যাল-ম্ত্শান () (? - ১৫৭৯) তিব্বতের ফাগ-মো-গ্রু-পা রাজবংশের একাদশ রাজা ছিলেন, যিনি ১৫৬৪ থেকে ১৫৭৯ খ্রিষ্টাব্দ পর্যন্ত রাজত্ব করেছিলেন।
ঙ্গাগ-দ্বাং-গ্রাগ্স-পা-র্গ্যাল-ম্ত্শান ফাগ-মো-গ্রু-পা রাজবংশের দশম রাজা ঙ্গাগ-দ্বাং-ব্ক্রা-শিস-গ্রাগ্স-পার পুত্র ও গোংরি কার্পোর শাসক গ্রো-বা'ই-ম্গোন-পোর পুত্র ছিলেন। ১৫৫৩ খ্রিষ্টাব্দে ঙ্গাগ-দ্বাং-গ্রাগ্স-পা-র্গ্যাল-ম্ত্শান সাময়িক ভাবে তাঁর পিতামহকে সরিয়ে সিংহাসনে আরোহণ করেন। এক দশক পরে তিনি পুনরায় সিংহাসন দখলের চেষ্টা করেন। এই কাজে তাঁকে সহায়তা করেন গান্দেন অঞ্চলের শাসক। ১৫৬৪ খিষ্টাব্দে তাঁর পিতামহের মৃত্যু ঘটলে তিনি সিংহাসনে বসবার সুযোগ পেয়ে যান কিন্ত এই সময় রাজবংশের নেদং ও গোংরি কার্পো অংশের মধ্যে বিবাদ শুরু হলে তৃতীয় দলাই লামা এই বিবাদের মধ্যস্থতা করেন। ঙ্গাগ-দ্বাং-গ্রাগ্স-পা-র্গ্যাল-ম্ত্শান পরবর্তী রাজা বা গোংমা হিসেবে উঠে আসেন। কিন্তু ততদিনে ঐ রাজবংশের কর্তৃত্ব অনেকাংশ হ্রাস পেয়ে যায়।
১৫৭৭ খ্রিষ্টাব্দে তুমেদ মঙ্গোলদের শাসক আলতান খানের পক্ষ থেকে দূত তৃতীয় দলাই লামাকে কোকোনর দর্শনের আমন্ত্রণ জানান। ঙ্গাগ-দ্বাং-গ্রাগ্স-পা-র্গ্যাল-ম্ত্শান এই কাজে সহায়তা করেন এবং তৃতীয় দলাই লামার সাথে তাঁর কিছু প্রতিনিধিকে সঙ্গী করে পাঠান। মঙ্গোলদের সাথে এই সুসম্পর্কের জেরে পরবর্তীকালে দ্গে-লুগ্স ধর্মসম্প্রদায় তিব্বতের প্রধান ধর্মসম্প্রদায় ও শাসক হিসেবে উঠে আসতে সক্ষম হয়। ঙ্গাগ-দ্বাং-গ্রাগ্স-পা-র্গ্যাল-ম্ত্শান স্বয়ং দ্গে-লুগ্স ধর্মসম্প্রদায়ের বিশেষ করে তৃতীয় দলাই লামার পৃষ্ঠপোষক ছিলেন।
র্নাম-পার-র্গ্যাল-বা
র্নাম-পার-র্গ্যাল-বা () তিব্বতের ফাগ-মো-গ্রু-পা রাজবংশের দ্বাদশ রাজা ছিলেন।
র্নাম-পার-র্গ্যাল-বা ফাগ-মো-গ্রু-পা রাজবংশের একাদশ রাজা ঙ্গাগ-দ্বাং-গ্রাগ্স-পা-র্গ্যাল-ম্ত্শানের পুত্র ছিলেন। পিতার মৃত্যুর পর সম্ভবতঃ ১৫৭৯ খ্রিষ্টাব্দে তিনি সিংহাসনে আরোহণ করেন। তাঁর রাজত্ব সম্বন্ধে বিশেষ কিছু জানা যায় না। তাঁর রাজত্বে তৃতীয় দলাই লামা ও তুমেদ মঙ্গোলদের মধ্যে সম্পর্কের উন্নতি ঘটে। পরবর্তী দলাই লামা মঙ্গোলিয়া থেকে নির্বাচিত হলে র্নাম-পার-র্গ্যাল-বা তাঁকে তিব্বতে আমন্ত্রণ জানান, যদিও চতুর্থ দলাই লামা যখন ১৬০১ খ্রিষ্টাব্দে তিব্বত আসেন, ততদিনে র্নাম-পার-র্গ্যাল-বার মৃত্যু ঘটে গেছে।
মি-ফাম-ব্সোদ-নাম্স-দ্বাং-ফ্যুগ-গ্রাগ্স-পা-র্নাম-র্গ্যাল-দ্পাল-ব্জাং
মি-ফাম-ব্সোদ-নাম্স-দ্বাং-ফ্যুগ-গ্রাগ্স-পা-র্নাম-র্গ্যাল-দ্পাল-ব্জাং () তিব্বতের ফাগ-মো-গ্রু-পা রাজবংশের ত্রয়োদশ ও অন্তিম রাজা ছিলেন।
মি-ফাম-ব্সোদ-নাম্স-দ্বাং-ফ্যুগ-গ্রাগ্স-পা-র্নাম-র্গ্যাল-দ্পাল-ব্জাং ফাগ-মো-গ্রু-পা রাজবংশের দ্বাদশ রাজা র্নাম-পার-র্গ্যাল-বার জ্যৈষ্ঠ পুত্র ছিলএন। ১৬০০ খ্রিষ্টাব্দে তিনি সিংহাসনে আরোহণ করেন। ১৬০১ খ্রিষ্টাব্দে তাঁর আদেশে এক দল প্রতিনিধি মঙ্গোলিয়া থেকে চতুর্থ দলাই লামাকে তিব্বতে নিয়ে আসেন। দ্গে-লুগ্স ধর্মসম্প্রদায়ের সঙ্গে সুসম্পর্কের জন্য তিনি পূর্ব মধ্য তিব্বতের বেশ কিছু অংশ পুনরুদ্ধারে সক্ষম হন। এই সময় তিব্বতে প্রধান রাজনৈতিক বিবাদ ছিল দ্গে-লুগ্স ধর্মসম্প্রদায়ের দুই পৃষ্ঠপোষক মঙ্গোল ও ফাগ-মো-গ্রু-পা রাজবংশের সঙ্গে কার্মা-ব্কা'-ব্র্গ্যুদ ধর্মসম্প্রদায়ের পৃষ্ঠপোষক গ্ত্সাং-পা রাজবংশের মধ্যে।
১৬১০ খ্রিষ্টাব্দে মি-ফাম-ব্সোদ-নাম্স-দ্বাং-ফ্যুগ-গ্রাগ্স-পা-র্নাম-র্গ্যাল-দ্পাল-ব্জাংয়ের সৈন্যদল লাসা উপত্যকায় এক অভিযানে গেলে গ্ত্সাং-পা রাজবংশের তৎকালীন রাজা ফুন-ত্শোগ্স-র্নাম-র্গ্যাল এই আক্রমণ প্রতিহত করে তাঁর রাজ্য আক্রমণ করতে শুরু করেন। ১৬১৬ খ্রিষ্টাব্দে ফুন-ত্শোগ্স-র্নাম-র্গ্যাল লাসা শহরের নিকটবর্তী ক্যিশোদ অঞ্চল দখল করে নেন। এরফলে ফাগ-মো-গ্রু-পা রাজ্যের অধিকাংশি গ্ত্সাং-পা রাজবংশের অধীনে চলে যায়। ১৬১৮ খ্রিষ্টাব্দে গ্ত্সাং-পা রাজবংশের আক্রমণে লাসা হাতছাড়া হয় এবং ১৬৩৫ খ্রিষ্টাব্দে মি-ফাম-ব্সোদ-নাম্স-দ্বাং-ফ্যুগ-গ্রাগ্স-পা-র্নাম-র্গ্যাল-দ্পাল-ব্জাংকে লাসা থেকে নির্বাসিত করা হয়।
গ্রো-বা'ই-ম্গোন-পো
গ্রো-বা'ই-ম্গোন-পো () (?১৫০৮-?১৫৪৮) তিব্বতের ফাগ-মো-গ্রু-পা রাজবংশের দশম রাজা ঙ্গাগ-দ্বাং-ব্ক্রা-শিস-গ্রাগ্স-পার পুত্র ও গোংরি কার্পোর শাসক ছিলেন।
গ্রো-বা'ই-ম্গোন-পো ফাগ-মো-গ্রু-পা রাজবংশের দশম রাজা ঙ্গাগ-দ্বাং-ব্ক্রা-শিস-গ্রাগ্স-পা ও রিং-স্পুংস-পা রাজবংশের এক মহিলার পুত্র ছিলেন। ১৫২৪ খ্রিষ্টাব্দে তাঁকে নেদংয়ের পশ্চিমে অবস্তিত গোংরি কার্পো অঞ্চলের শাসক হিসেবে নিযুক্ত করা হয়। পিতার মত তিনিও গোং-মা নামক রাজকীয় উপাধি গ্রহণ করেন। ফাগ-মো-গ্রু-পা রাজবংশের একটি অংশ গোংরি কার্পো অঞ্চলে পৃথক ভাবে রাজত্ব শুরু করায় রাজ্যের মধ্যে অভ্যন্তরীণ বিবাদের সূচনা হয়, যা পরবর্তীকালে রাজ্যের পতনের কারণ হয়ে ওঠে। কিছু গবেষকের মতে তাঁর মৃত্যু ১৫৪৮ খ্রিষ্টাব্দে হয় বলে মনে করা হলেও অন্য কয়েক জন গবেষকের মতে তিনি তাঁর পিতার মৃত্যুর পর ১৫৭১ খ্রিষ্টাব্দ হতে ১৬১৮ খ্রিষ্টাব্দ পর্যন্ত ফাগ-মো-গ্রু-পা রাজবংশের একাদশ রাজা হিসেবে রাজত্ব করেন। গ্রো-বা'ই-ম্গোন-পোর পুত্র ঙ্গাগ-দ্বাং-গ্রাগ্স-পা-র্গ্যাল-ম্ত্শান ফাগ-মো-গ্রু-পা রাজবংশের পরবর্তী রাজা হিসেবে রাজত্ব করেন।
২০১০ এশিয়ান গেমসে বাংলাদেশ
ষোড়শ এশিয়ান গেমসের ৪২টি ক্রীড়া বিষয়ের মধ্যে বাংলাদেশ ১৬টি ক্রীড়ায় দলগত ও ব্যক্তিগত পর্যায়ে অংশগ্রহণ করে। চীনের গুয়াংজুতে অনুষ্ঠিত এশিয়ান গেমসের ইতিহাসে সর্বপ্রথম দলগত ক্রীড়া হিসেবে ক্রিকেট খেলায় বাংলাদেশ জাতীয় পুরুষ ক্রিকেট দল স্বর্ণপদক, বাংলাদেশ জাতীয় মহিলা ক্রিকেট দল রৌপ্যপদক এবং বাংলাদেশ জাতীয় মহিলা কাবাডি দল ব্রোঞ্জপদকসহ মোট ৩টি পদক লাভ করে।
মোহাম্মদ আশরাফুল, শামসুর রহমান, নাঈম ইসলাম, ফয়সাল হোসেন, শাহাদাত হোসেন, মাহবুবুল আলম, নাজমুল হোসেন, মোহাম্মদ নাজিমুদ্দিন, সোহরাওয়ার্দি শুভ, ডলার মাহমুদ, মিঠুন আলী, নাসির হোসেন, রনি তালুকদার, শুভাগত হোম, সাব্বির রহমানকোয়ার্টার ফাইনাল
সেমি-ফাইনাল
ফাইনাল
রুমানা আহমেদ, সালমা খাতুন, সোহেলী আক্তার, আয়শা রহমান, চামেলী খাতুন, তিথী রাণী সরকার, পান্না ঘোষ, সুলতানা ইয়াসমিন বৈশাখী, লতা মন্ডল, তাজিয়া আক্তার, শুকতারা রহমান, জাহানারা আলম, চম্পা চাকমা, সাথিরা জাকির, ফারজানা হক
পুল বি
সেমি-ফাইনাল
ফাইনাল
পুরুষ দল বি গ্রুপে অংশগ্রহণ করে।
প্রাথমিক পর্ব
গ্রুপ বি
মহিলা দল বি গ্রুপে অংশগ্রহণ করে।
প্রাথমিকা রাউন্ড
গ্রুপ বি
নক-আউট পর্ব
সেমি-ফাইনাল
চূড়ান্ত অবস্থান:
শাহ আমানত সেতু
শাহ আমানত সেতু বা তৃতীয় কর্ণফুলী সেতু কর্ণফুলী নদীর উপর নির্মিত তৃতীয় সেতু। এই সেতুর নির্মাণ কাজ শুরু হয় ২০০৬ সালের ৮ আগস্ট ও শেষ হয় ২০১১ সালে। লুসাই পাহাড় হতে উৎপত্তি হয়ে বয়ে চলা কূল ঘেঁসে বাংলাদেশের বাণিজ্যিক রাজধানী গড়ে উঠা কর্ণফুলী নদীর উপর নির্মিত তৃতীয় সেতু হিসাবে শাহ আমনত সেতু এর প্রাতিষ্ঠানিক নাম হলেও কর্ণফুলী তৃতীয় সেতু নামেও এটি পরিচিত। সেতুটি চালু হওয়ায় কর্ণফুলী নদীর দক্ষিণ পারের শিল্প এলাকায় শিল্প বিকাশে শুধু সহায়তা নয়, বান্দরবান এবং কক্সবাজার পর্যটন শহরে নতুন দিগন্তের সূচনা হয়।
শাহ আমানত সেতু বা ৩য় কর্ণফুলী সেতুর দৈর্ঘ্য হচ্ছে ৯৫০ মিটার, প্রস্থ ২৪ দশমিক ৪০ মিটার অর্থাৎ এটি ৯৫০ মিটার দীর্ঘ কেবল স্ট্যাড এঙ্টা ডোজ কংক্রিট সেতু যার উপর দিয়ে ভারি যানবাহন চলাচলের পুরোপুরি উপযোগী। চারলেন, ফুটপাত ও ডিভাইডারসহ মূল সেতু ৮৩০ মিটার। তার মধ্যে ভায়াড্যাক্ট ১২০ মিটার। সেতুর মোট পিলার সংখ্যা ১০টি। এর মধ্যে নদীর মাঝখানে রয়েছে চারটি, সেতুর উত্তর ও দক্ষিণ পাশে রয়েছে ছয়টি। চার লেনবিশিষ্ট এ সেতুটির সংযোগ সড়কও সমান প্রশস্ত। কম্পিউটারাইজ নিয়ন্ত্রিত টোল আদায় হয় এ সেতুর ওপর দিয়ে। প্রায় চার বছরের কম সময়ে এ সেতুর নির্মাণ কাজ সম্পন্ন হয়।
স্টেইড এক্সট্রাডোজড টাইপের সেতু ও দুই পাশের অ্যাপ্রোচ সড়ক নির্মাণের জন্য প্রাক্কলিত ব্যয় ধরা হয়েছিল ৫৯০ কোটি টাকা। এর মধ্যে কুয়েত সরকার অনুদান দেয় ৩৭২ কোটি টাকা। সেতুর মূল অবকাঠামো নির্মাণে ব্যয় ধরা হয়েছিল ৩৩৬ কোটি টাকা। বাকি ২২৪ কোটি টাকা ব্যয় ধরা হয়েছিল ভূমি অধিগ্রহণ ও সংযোগ সড়কের জন্য। কুয়েত ফান্ডসহ সরকার ৫৯০ কোটি টাকা বরাদ্দ দেয়। ৪৯০ কোটি টাকা ব্যয়ে এ সেতুটির নির্মাণ কাজ সম্পন্ন করেছে চীনা প্রকৌশলী সংস্থা চায়না মেজর ব্রিজ কোম্পানি। এটি পটিয়া ও বাকলিয়া থানাকে সংযুক্ত করেছে। এ প্রকল্প বাস্তবায়নে ১শ' কোটি টাকার বেশি সাশ্রয় হয়েছে।
পাকবিড়রা
পাকবিড়রা ভারতের পশ্চিমবঙ্গ রাজ্যের পুরুলিয়া জেলার পুরুলিয়া শহর থেকে চল্লিশ কিলোমিটার দূরে পুঞ্চা থানার অন্তর্গত মানবাজার ১ সমষ্টি উন্নয়ন ব্লকের একটি প্রত্নস্থল। পাকবিড়রার পুরাক্ষেত্রের প্রাচীনত্ব সম্বন্ধে সঠিক সিদ্ধান্তে এখনো উপনীত হওয়া না গেলেও অনুমান করা হয় এই অঞ্চলের ভাস্কর্য ও স্থাপত্য আনুমানিক দ্বাদশ থেকে ত্রয়োদশ শতাব্দীর।
এই স্থানে অজস্র জৈন সম্প্রদায়ের মূর্তি এক বিশাল ধ্বংসস্তূপের মধ্যে ছড়িয়ে ছিটিয়ে রয়েছে। নিম্নে তাঁদের সংক্ষিপ্ত বর্ণনা দেওয়া হল
পাকবিড়ার পুরাক্ষেত্রে চারটি চৈত্যের অস্তিত্ব বর্তমান। চৈত্যগুলির উচ্চতা আড়াই থেকে তিন ফুটের মধ্যে। প্রতিটি চৈত্যের চারদিকে চারজন তীর্থঙ্করের মূর্তি ও তাঁদের লাঞ্ছনচিহ্ন বর্তমান। প্রথম চৈত্যে পার্শ্বনাথ, কুন্থুনাথ, আদিনাথ ও মহাবীর, দ্বিতীয় চৈত্যে অরনাথ, শান্তিনাথ, চন্দ্রপ্রভ ও অজিতনাথ, তৃতীয় চৈত্যে চন্দ্রপ্রভ, আদিনাথ, পার্শ্বনাথ ও শান্তিনাথ এবং চতুর্থ চৈত্যে পার্শ্বনাথ, মহাবীর, চন্দ্রপ্রভ ও আদিনাথ তীর্থঙ্করের মূর্তি।
পাকবিড়ায় বর্তমানে একটিও পূর্ণাঙ্গ প্রাচীন দেউল নেই। বর্তমান তিনটি দেউলের অস্তিত্ব রয়েছে। এই দেউলগুলির প্রবেশপথে কারুকার্যমন্ডিত কোন খিলান নেই। প্রথম দেউলটিতে সাড়ে চার ফুট উচ্চ ও দুই ফুট প্রস্থের পদ্মের ওপর কায়োৎসর্গ মুদ্রায় দন্ডায়মান শান্তিনাথ তীর্থঙ্করের মূর্তি বর্তমান। মূর্তির চারপাশে চব্বিশ জন তীর্থঙ্করের মূর্তি, দুইপাশে দুইটি চামরধারী মূর্তি ও লাঞ্ছনচিহ্ন হরিণের মূর্তি বর্তমান। দেউলের ভেতরে পাথরের ওপর খোদিত একটি লিপি বর্তমান যার পাঠোদ্ধার এখনো পর্যন্ত হয়নি। উত্তরমুখী এই দেউলের প্রবেশপথের ডানদিকে চার ফুট লম্বা ও দুই ফুট চওড়া তীর্থঙ্করের পট রয়েছে, যার ষোলটি সারির প্রতিটিতেই চব্বিশ জন তীর্থঙ্করের মূর্তি খোদিত রয়েছে। পটটির শীর্ষদেশে ধ্যানরত আদিনাথ তীর্থঙ্করের মূর্তি রয়েছে। দ্বিতীয় দেউলের ভেতরে উচ্য বেদীতে চার ফুট লম্বা পদ্মের ওপর কায়োৎসর্গ মুদ্রায় দন্ডায়মান আদিনাথ তীর্থঙ্করের মূর্তি বর্তমান। মূর্তির চারপাশে চব্বিশ জন তীর্থঙ্করের মূর্তি, দুইপাশে দুইটি চামরধারী মূর্তি এবং ওপরে গন্ধর্ব ও গন্ধর্বীর মূর্তি রয়েছে। তৃতীয় দেউলটি পঁচিশ ফুট উচ্চ ও এতে কোন মূর্তি নেই।
আয়শা রহমান
আয়শা রহমান () (জন্ম: ১৪ জানুয়ারি ১৯৮৪) হলেন একজন বাংলাদেশী মহিলা ক্রিকেটার যিনি বাংলাদেশ জাতীয় মহিলা ক্রিকেট দলের হয়ে খেলে থাকেন। তিনি একজন ডানহাতি ব্যাটসম্যান হিসেবে খেলে থাকেন।
আয়শা বাংলাদেশের বৃহত্তর খুলনা জেলায় ১৯৮৪ সালের ১৪ই জানুয়ারি জন্মগ্রহণ করেন।
আয়শার একদিনের আন্তর্জাতিকে অভিষেক ঘটে ২০১২ সালের ২৫ আগষ্টে পাকিস্তান মহিলা ক্রিকেট দলের বিরুদ্ধে।
আয়শার টুয়েন্টি ২০ আন্তর্জাতিকে অভিষেক ঘটে ২০১৩ সালের ৫ এপ্রিল ভারত মহিলা ক্রিকেট দলের বিরুদ্ধে।
বাংলাদেশ ২০১০ সালে চীনের গুয়াংচুতে অণুষ্ঠিতব্য এশিয়ান গেমসের মহিলা ক্রিকেট প্রতিযোগিতায় চীন জাতীয় মহিলা ক্রিকেট দলের বিরুদ্ধে ঐতিহাসিক রৌপ্য পদক লাভ করে। আয়শা উক্ত প্রতিযোগিতায় বাংলাদেশ জাতীয় মহিলা ক্রিকেট দলের অন্যতম একজন খেলোয়াড় ছিলেন।
চম্পা চাকমা
চম্পা চাকমা () (জন্ম: ১ জানুয়ারি ১৯৯২) হলেন একজন বাংলাদেশী মহিলা ক্রিকেটার যিনি বাংলাদেশ জাতীয় মহিলা ক্রিকেট দলের হয়ে আন্তর্জাতিক ক্রিকেট খেলে থাকেন। তিনি হলেন ডানহাতি ব্যাটসম্যান এবং স্লো লেফট আর্ম অর্থডক্স বোলার।
চম্পা ১৯৯২ সালের ১ জানুয়ারি বাংলাদেশে জন্মগ্রহণ করেন।
বাংলাদেশ ২০১০ সালে চীনের গুয়াংচুতে অনুষ্ঠিতব্য এশিয়ান গেমসের মহিলা ক্রিকেট প্রতিযোগিতায় চীন জাতীয় মহিলা ক্রিকেট দলের বিরুদ্ধে ঐতিহাসিক রৌপ্য পদক লাভ করে। চম্পা উক্ত প্রতিযোগীতায় বাংলাদেশ জাতীয় মহিলা ক্রিকেট দলের অন্যতম একজন খেলোয়াড় ছিলেন।
চামেলী খাতুন
চামেলী খাতুন (জন্ম: ১১ নভেম্বর ১৯৮৮) হলেন একজন বাংলাদেশী মহিলা ক্রিকেটার যিনি বাংলাদেশ জাতীয় মহিলা ক্রিকেট দলের হয়ে আন্তর্জাতিক ক্রিকেট খেলে থাকেন। তিনি একজন ডানহাতি ব্যাটসম্যান এবং ডানহাতি স্লো বোলার।
চামেলী বাংলাদেশের রাজশাহী জেলায় ১৯৮৮ সালের ১১ই নভেম্বর জন্মগ্রহণ করেন।
বাংলাদেশ ২০১০ সালে চীনের গুয়াংচুতে অনুষ্ঠিতব্য এশিয়ান গেমসের মহিলা ক্রিকেট প্রতিযোগিতায় চীন জাতীয় মহিলা ক্রিকেট দলের বিরুদ্ধে ঐতিহাসিক রৌপ্য পদক লাভ করে। আয়শা উক্ত প্রতিযোগীতায় বাংলাদেশ জাতীয় মহিলা ক্রিকেট দলের অন্যতম একজন খেলোয়াড় ছিলেন।
চীনা তাইপেই
চীনা তাইপেই নামটি তাইওয়ানের, পূর্ববর্তী প্রজাতন্ত্রী চীন, প্রতিশব্দ রূপে ব্যবহৃত হয়, যখন তারা বিভিন্ন আন্তর্জাতিক সংঘঠন ও খেলার অনুষ্ঠানে অংশগ্রহন করে। এর মধ্যে রয়েছে অলিম্পিক, প্যারা অলিম্পিক, এশিয়ান গেমস, বিশ্ব বেসবল, এবং ফিফা বিশ্বকাপ।
তাইওয়ান ও চীনের মধ্যকার একটি চুক্তির ফলে আন্তর্জাতিক সংঘঠনগুলো সাধারনভাবে তাইওয়ানকে বোঝাতে "চীনা তাইপে" পরিভাষাটি ব্যবহার করে।
জাহানারা আলম
জাহানারা আলম (জন্ম: ১ এপ্রিল, ১৯৯৩) হলেন একজন বাংলাদেশী মহিলা ক্রিকেটার যিনি বাংলাদেশ জাতীয় মহিলা ক্রিকেট দলের হয়ে আন্তর্জাতিক ক্রিকেট খেলে থাকেন। তিনি ডানহাতি মিডিয়াম ফাস্ট বোলার এবং ডানহাতি ব্যাটসম্যান হিসেবে খেলে থাকেন। বর্তমানে তিনি বাংলাদেশ ক্রিকেট দলের অধিনায়কের দায়িত্ব পালন করছেন।
জাহানারা বাংলাদেশের বৃহত্তর খুলনা জেলায় ১৯৯৩ সালের ১ এপ্রিল জন্মগ্রহণ করেন।
জাহানারা একদিনের আন্তর্জাতিকে অভিষেক ঘটে ২০১১ সালের ২৬ নভেম্বর আয়ারল্যান্ড মহিলা ক্রিকেট দলের বিরুদ্ধে।
জাহানারার টুয়েন্টি ২০ আন্তর্জাতিকে অভিষেক ঘটে ২০১২ সালের ২৮ আগষ্ট ভারত মহিলা ক্রিকেট দলের বিরুদ্ধে।
বাংলাদেশ ২০১০ সালে চীনের গুয়াংজুতে অনুষ্ঠিত এশিয়ান গেমসের মহিলা ক্রিকেট প্রতিযোগিতায় চীন জাতীয় মহিলা ক্রিকেট দলের বিরুদ্ধে ঐতিহাসিক রৌপ্যপদক লাভ করে। জাহানারা উক্ত প্রতিযোগিতায় বাংলাদেশ জাতীয় মহিলা ক্রিকেট দলের অন্যতম একজন খেলোয়াড় ছিলেন।
তাজিয়া আক্তার
তাজিয়া আক্তার () (জন্ম: ১২ ডিসেম্বর ১৯৯৩) হলেন একজন বাংলাদেশী মহিলা ক্রিকেটার যিনি বাংলাদেশ জাতীয় মহিলা ক্রিকেট দলের হয়ে আন্তর্জাতিক ক্রিকেট খেলে থাকেন। তিনি একজন ডানহাতি বোলার এবং ডানহাতি ব্যাটসম্যান।
তাজিয়া ১৯৯৩ সালের ১২ ডিসেম্বর বাংলাদেশে জন্মগ্রহণ করেন।
তাজিয়ার একদিনের আন্তর্জাতিকে অভিষেক ঘটে ২০১২ সালের ৬ সেপ্টম্বর দক্ষিণ আফ্রিকা মহিলা ক্রিকেট দলের বিরুদ্ধে।
তাজিয়ার টুয়েন্টি ২০ আন্তর্জাতিকে অভিষেক ঘটে ২০১২ সালের ১১ সেপ্টম্বর দক্ষিণ আফ্রিকা মহিলা ক্রিকেট দলের বিরুদ্ধে।
বাংলাদেশ ২০১০ সালে চীনের গুয়াংচুতে অনুষ্ঠিতব্য এশিয়ান গেমসের মহিলা ক্রিকেট প্রতিযোগিতায় চীন জাতীয় মহিলা ক্রিকেট দলের বিরুদ্ধে ঐতিহাসিক রৌপ্য পদক লাভ করে। তাজিয়া উক্ত প্রতিযোগীতায় বাংলাদেশ জাতীয় মহিলা ক্রিকেট দলের অন্যতম একজন খেলোয়াড় ছিলেন।
তিথী সরকার
তিথী রানী সরকার () (জন্ম: ১২ আগষ্ট ১৯৯০) হলেন একজন বাংলাদেশী মহিলা ক্রিকেটার যিনি বাংলাদেশ জাতীয় মহিলা ক্রিকেট দলের হয়ে আন্তর্জাতিক ক্রিকেট খেলে থাকেন। তিনি একজন ডানহাতি অফব্রেক বোলার এবং ডানাহাতি ব্যাটসম্যান।
তিথী ১৯৯০ সালের ১২ আগষ্ট বাংলাদেশের জন্মগ্রহণ করেন।
তিথীর একদিনের আন্তর্জাতিকে অভিষেক ঘটে ২০১২ সালের ২১ আগষ্ট আয়ারল্যান্ড মহিলা ক্রিকেট দলের বিরুদ্ধে।
তিথীর টুয়েন্টি ২০ আন্তর্জাতিকে অভিষেক ঘটে ২০১২ সালের ১১ সেপ্টেম্বর ভারত মহিলা ক্রিকেট দলের বিরুদ্ধে।
বাংলাদেশ ২০১০ সালে চীনের গুয়াংচুতে অনুষ্ঠিতব্য এশিয়ান গেমসের মহিলা ক্রিকেট প্রতিযোগিতায় চীন জাতীয় মহিলা ক্রিকেট দলের বিরুদ্ধে ঐতিহাসিক রৌপ্য পদক লাভ করে। তিথী উক্ত প্রতিযোগীতায় বাংলাদেশ জাতীয় মহিলা ক্রিকেট দলের অন্যতম একজন খেলোয়াড় ছিলেন।
পান্না ঘোষ
পান্না ঘোষ () (জন্ম: ১১ নভেম্বর ১৯৮৯, রাজশাহী) হলেন একজন বাংলাদেশী মহিলা ক্রিকেটার যিনি বাংলাদেশ জাতীয় মহিলা ক্রিকেট দলের হয়ে আন্তর্জাতিক ক্রিকেট খেলে থাকেন। তিনি একজন ডানহাতি মিডিয়াম ফাস্ট বোলার এবং ডানহাতি ব্যাটসম্যান।
আয়শা বাংলাদেশের রাজশাহী জেলায় ১৯৮৯ সালের ১১ নভেম্বর জন্মগ্রহণ করেন।
পান্নার একদিনের আন্তর্জাতিকে অভিষেক ঘটে ২০১১ সালের ২৬ নভেম্বর আয়ারল্যান্ড মহিলা ক্রিকেট দলের বিরুদ্ধে।
পান্নার টুয়েন্টি ২০ আন্তর্জাতিকে অভিষেক ঘটে ২০১২ সালের ২৮ এপ্রিল শ্রীলঙ্কা মহিলা ক্রিকেট দলের বিরুদ্ধে।
বাংলাদেশ ২০১০ সালে চীনের গুয়াংচুতে অনুষ্ঠিতব্য এশিয়ান গেমসের মহিলা ক্রিকেট প্রতিযোগিতায় চীন জাতীয় মহিলা ক্রিকেট দলের বিরুদ্ধে ঐতিহাসিক রৌপ্য পদক লাভ করে। পান্না উক্ত প্রতিযোগীতায় বাংলাদেশ জাতীয় মহিলা ক্রিকেট দলের অন্যতম একজন খেলোয়াড় ছিলেন।
ফারজানা হক
ফারজানা হক () (জন্ম: ১৯ মার্চ ১৯৯৩, গাইবান্ধা) হলেন একজন বাংলাদেশী মহিলা ক্রিকেটার যিনি বাংলাদেশ জাতীয় মহিলা ক্রিকেট দলের হয়ে আন্তর্জাতিক ক্রিকেট খেলে থাকেন। তিনি একজন ডানহাতি ব্যাটসম্যান।
ফারজানা বাংলাদেশের গাইবান্ধায় ১৯৯৩ সালের ১৯ মার্চে জন্ম গ্রহণ করেন।
ফারজানার একদিনের আন্তর্জাতিকে অভিষেক ঘটে ২০১১ সালের ২৬ নভেম্বর আয়ারল্যান্ড মহিলা ক্রিকেট দলের বিরুদ্ধে।
ফারজানার টুয়েন্টি ২০ আন্তর্জাতিকে অভিষেক ঘটে ২০১২ সালের ২৮ আগষ্ট আয়ারল্যান্ড মহিলা ক্রিকেট দলের বিরুদ্ধে।
বাংলাদেশ ২০১০ সালে চীনের গুয়াংচুতে অনুষ্ঠিতব্য এশিয়ান গেমসের মহিলা ক্রিকেট প্রতিযোগিতায় চীন জাতীয় মহিলা ক্রিকেট দলের বিরুদ্ধে ঐতিহাসিক রৌপ্য পদক লাভ করে। ফারজানা উক্ত প্রতিযোগীতায় বাংলাদেশ জাতীয় মহিলা ক্রিকেট দলের অন্যতম একজন খেলোয়াড় ছিলেন।
মিনা খাতুন
মিনা খাতুন () (জন্ম: ২০ অক্টোবর ১৯৮৬) হলেন একজন বাংলাদেশী মহিলা ক্রিকেটার যিনি বাংলাদেশ জাতীয় মহিলা ক্রিকেট দলের হয়ে আন্তর্জাতিক ক্রিকেট খেলে থাকেন। তিনি একজন উইকেটরক্ষক এবং ডানহাতি ব্যাটসম্যান।
মিনা ১৯৮৬ সালের ২০ অক্টোবর বাংলাদেশে জন্মগ্রহণ করেন।
বাংলাদেশ ২০১০ সালে চীনের গুয়াংচুতে অনুষ্ঠিত এশিয়ান গেমসের মহিলা ক্রিকেট প্রতিযোগিতায় চীন জাতীয় মহিলা ক্রিকেট দলের বিরুদ্ধে ঐতিহাসিক রৌপ্য পদক লাভ করে। মিনা উক্ত প্রতিযোগীতায় বাংলাদেশ জাতীয় মহিলা ক্রিকেট দলের অন্যতম একজন খেলোয়াড় ছিলেন।
লতা মণ্ডল
লতা মণ্ডল (জন্ম: ১৬ জানুয়ারি, ১৯৯৩; ঢাকা) হলেন একজন বাংলাদেশী মহিলা ক্রিকেটার যিনি বাংলাদেশ জাতীয় মহিলা ক্রিকেট দলের হয়ে আন্তর্জাতিক ক্রিকেট খেলে থাকেন। তিনি একজন ডানহাতি ব্যাটসম্যান হিসেবে খেলে থাকেন।
লতা বাংলাদেশের ঢাকায় ১৯৯৩ সালের ১৬ জানুয়ারি জন্মগ্রহণ করেন।
লতার একদিনের আন্তর্জাতিকে অভিষেক ঘটে ২০১১ সালের ২৬ নভেম্বর আয়ারল্যান্ড মহিলা ক্রিকেট দলের বিরুদ্ধে।
লতার টুয়েন্টি ২০ আন্তর্জাতিকে অভিষেক ঘটে ২০১২ সালের ২৮ আগস্ট আয়ারল্যান্ড মহিলা ক্রিকেট দলের বিরুদ্ধে।
বাংলাদেশ ২০১০ সালে চীনের গুয়াংজুতে অনুষ্ঠিত এশিয়ান গেমসের মহিলা ক্রিকেট প্রতিযোগিতায় চীন জাতীয় মহিলা ক্রিকেট দলের বিরুদ্ধে ঐতিহাসিক রৌপ্যপদক লাভ করে। লতা উক্ত প্রতিযোগিতায় বাংলাদেশ জাতীয় মহিলা ক্রিকেট দলের অন্যতম খেলোয়াড় ছিলেন।
রুমানা আহমেদ
রুমানা আহমেদ (জন্ম: ২৯ মে, ১৯৯১) খুলনা জেলায় জন্মগ্রহণকারী বিশিষ্ট বাংলাদেশী মহিলা ক্রিকেটার। বাংলাদেশ জাতীয় মহিলা ক্রিকেট দলের পক্ষে আন্তর্জাতিক ক্রিকেট খেলে থাকেন। ডানহাতি ব্যাটসম্যান এবং ডানহাতি লেগ ব্রেক বোলার তিনি। রুমানা বাংলাদেশের সেরা মহিলা অল-রাউন্ডারদের মধ্যে অন্যতম। বাংলাদেশের মহিলা ক্রিকেটের ইতিহাসে প্রথম ওডিআই হ্যাট্রিক করার বিরল কীর্তিগাথার রচয়িতা তিনি।
রুমানার একদিনের আন্তর্জাতিকে অভিষেক ঘটে ২০১২ সালের ২৫ আগস্টে আয়ারল্যান্ড মহিলা ক্রিকেট দলের বিরুদ্ধে। তার সেরা বোলিং পরিসংখ্যান হচ্ছে ভারতের বিপক্ষে ২০ রান দিয়ে ৪ উইকেট লাভ।
২০১৬ সালে আয়ারল্যান্ড সফরে বাংলাদেশের পক্ষে তৃতীয় একদিনের আন্তর্জাতিকে ঐতিহাসিক হ্যাট্রিক করেন তিনি। বাংলাদেশের পক্ষে তার এ হ্যাট্রিকটি আন্তর্জাতিক ক্রিকেটে প্রথম। খেলায় তিনি ৩/২০ বোলিং পরিসংখ্যান গড়ে বাংলাদেশকে ১০ রানের নাটকীয় বিজয় এনে দেন ও ১-০ ব্যবধানে ওডিআই সিরিজ জয়ে সবিশেষ ভূমিকা রাখেন। তিনি একেএকে কিম গার্থ, ক্লার শিলিংটন ও মেরি ওয়ালড্রনকে আউট করেন। তাকে যোগ্য সঙ্গ দেন খাদিজা তুল কুবরা ও লেগ স্পিনার ফাহিমা খাতুন। তারা উভয়েই দুই উইকেট নেন। তন্মধ্যে ফাহিমা নিজস্ব সেরা বোলিং গড়েন ২/১৩। অপর বামহাতি স্পিনার নাহিদা আক্তার পান এক উইকেট। ওডিআই সিরিজে তিনি ম্যান অব দ্য সিরিজের পুরস্কার লাভ করেন।
রুমানার টুয়েন্টি ২০ আন্তর্জাতিকে অভিষেক ঘটে ২০১২ সালের ২৮ আগস্ট আয়ারল্যান্ড মহিলা ক্রিকেট দলের বিরুদ্ধে।
১২ জানুয়ারি, ২০১৭ তারিখে সফরকারী দক্ষিণ আফ্রিকার বিপক্ষে অনুষ্ঠিত ৫ ওডিআইয়ের সিরিজে বাংলাদেশ দলের নেতৃত্ব দেন। খেলায় তিনি বল হাতে নিয়ে ৩২ রান দিয়ে কোন উইকেট না পেলেও ৩৭ রান সংগ্রহ করেন। ঐ খেলায় তার দল ৮৬ রানে পরাজিত হয়ে ০-১ ব্যবধানে পিছিয়ে পড়ে।
বাংলাদেশ ২০১০ সালে চীনের গুয়াংজুতে অনুষ্ঠিত এশিয়ান গেমসের মহিলা ক্রিকেট প্রতিযোগিতায় চীন জাতীয় মহিলা ক্রিকেট দলের বিরুদ্ধে ঐতিহাসিক রৌপ্যপদক লাভ করে। রুমানা উক্ত প্রতিযোগীতায় বাংলাদেশ জাতীয় মহিলা ক্রিকেট দলের অন্যতম খেলোয়াড় ছিলেন। তিনি ব্যাট এবং বলে উভয়ই ভাল দক্ষতা দেখাতে সামর্থ্য হন।
শুকতারা রহমান
আয়শা শুকতারা রহমান (জন্ম: ২ ফেব্রুয়ারি ১৯৯৪, খুলনা, বাংলাদেশ) হলেন একজন অল-রাউন্ডার মহিলা ক্রিকেটার যিনি বাংলাদেশ জাতীয় মহিলা ক্রিকেট দলের হয়ে আন্তর্জাতিক ক্রিকেট খেলে থাকেন। তিনি হলেন একজন ডানহাতি ব্যাটসম্যান এবং ডানহাতি অফব্রেক বোলার। শুকতারা বাংলাদেশের মহিলা অল-রাউন্ডার ক্রিকেটারদের মধ্যে অন্যতম একজন খেলোয়াড়।
শুকতারা বাংলাদেশের বৃহত্তর খুলনা জেলায় ১৯৯৪ সালের ২ ফেব্রুয়ারি জন্মগ্রহণ করেন।
শুকতারা একদিনের আন্তর্জাতিকে অভিষেক ঘটে ২০১১ সালের ২৬ নভেম্বর আয়ারল্যান্ড মহিলা ক্রিকেট দলের বিরুদ্ধে।
শুকতারা টুয়েন্টি ২০ আন্তর্জাতিকে অভিষেক ঘটে ২০১২ সালের ২৮ আগষ্ট আয়ারল্যান্ড মহিলা ক্রিকেট দলের বিরুদ্ধে।
বাংলাদেশ ২০১০ সালে চীনের গুয়াংজুতে অনুষ্ঠিত এশিয়ান গেমসের মহিলা ক্রিকেট প্রতিযোগিতায় চীন জাতীয় মহিলা ক্রিকেট দলের বিরুদ্ধে ঐতিহাসিক রৌপ্যপদক লাভ করে। শুকতারা উক্ত প্রতিযোগীতায় বাংলাদেশ জাতীয় মহিলা ক্রিকেট দলের অন্যতম একজন খেলোয়াড় ছিলেন। তিনি ব্যাট এবং বলে উভয়ই ভাল দক্ষতা দেখাতে সামর্থ্য হন।
লিও ফিলিপ কাদানফ
লিও ফিলিপ কাদানফ (১৪ জানুয়ারি, ১৯৩৭ - ২৬ অক্টোবর, ২০১৫) একজন মার্কিন পদার্থবিজ্ঞানী। তিনি শিকাগো বিশ্ববিদ্যালয় এর পদার্থবিজ্ঞানের একজন অধ্যাপক। তিনি ২০০৭ সালে আমেরিকান ফিজিক্যাল সোসাইটি এর প্রেসিডেন্টের দায়িত্ব পালন করেন।
কাদানফ হার্ভার্ড বিশ্ববিদ্যালয় থেকে ১৯৫৭ সালে ব্যাচেলর অব আর্টস, ১৯৫৮ সালে মাস্টার অব আর্টস এবং ১৯৬০ সালে পিএইচডি ডিগ্রি অর্জন করেন। ১৯৬২ সালে ইলিনয় বিশ্ববিদ্যালয়ের পদার্থবিজ্ঞানের সহকারী অধ্যাপক পদে যোগদান করেন। ১৯৬৩ সালে সহযোগী অধ্যাপক এবং ১৯৬৫ সালে পূর্ণ অধ্যাপক পদে উন্নীত হন। ১৯৬৯ থেকে ১৯৭৮ সাল পর্যন্ত ব্রাউন বিশ্ববিদ্যালয়ে শিক্ষকতা করেন। ১৯৭৮ সালে শিকাগো বিশ্ববিদ্যালয়ে পদার্থবিজ্ঞানের অধ্যাপক পদে যোগদান করেন।
হেলেন কুইন
হেলেন কুইন একজন অস্ট্রেলীয় বংশোদ্ভূত কণা পদার্থবিজ্ঞানী।
কুইন স্ট্যানফোর্ড বিশ্ববিদ্যালয় থেকে ১৯৬৩ সালে বিএস, ১৯৬৪ সালে এমএস এবং ১৯৬৭ সালে পিএইচডি ডিগ্রি অর্জন করেন। তিনি হার্ভার্ড বিশ্ববিদ্যালয় এ ১৯৭২ সালে সহকারী অধ্যাপক পদে যোগদান করেন এবং ১৯৭৬ সালে সহযোগী অধ্যাপক পদে উন্নীত হন।
রবার্ট এল বায়ার
রবার্ট এল বায়ার ১৯৯৪ সালে অপটিক্যাল সোসাইটি অব আমেরিকার প্রেসিডেন্ট ছিলেন।
বায়ার ইউনিভার্সিটি অব ক্যালিফোর্নিয়া, বার্কলে থেকে পদার্থবিজ্ঞানে ১৯৬৪ সালে বিএস ডিগ্রি লাভ করেন। তিনি স্ট্যানফোর্ড বিশ্ববিদ্যালয় থেকে ফলিত পদার্থবিজ্ঞানে ১৯৬৭ সালে এমএস এবং ১৯৬৯ সালে পিএইচডি ডিগ্রি অর্জন করেন। তিনি ১৯৬৯ সালে স্ট্যানফোর্ড বিশ্ববিদ্যালয় এর ফলিত পদার্থবিজ্ঞানে সহকারী অধ্যাপক পদে যোগদান করেন। তিনি ১৯৭৪ সালে সহযোগী অধ্যাপক এবং ১৯৭৯ সালে পূর্ণ অধ্যাপক পদে উন্নীত হন। ১৯৮১ সালে এই বিভাগের চেয়ার নিযুক্ত হন। ১৯৮৪ থেকে ১৯৮৬ সাল পর্যন্ত হিউম্যানিটিজ অ্যান্ড সায়েন্সেস এর সহযোগী ডীন এর দায়িত্ব পালন করেন। ১৯৮৭ থেকে ১৯৯২ সাল পর্যন্ত ডীন অব রিসার্চ/ভাইস প্রভোস্টের দায়িত্ব পালন করেন। ১৯৯২ থেকে ২০০০ সাল পর্যন্ত সেন্টার ফর নন-লিনিয়ার অপটিক্যাল ম্যাটেরিয়ালসের ডিরেক্টর এর দায়িত্ব পালন করেন। ২০০০ থেকে ২০০২ সাল পর্যন্ত পুনরায় ফলিত পদার্থবিজ্ঞান বিভাগের চেয়ার হিসেবে দায়িত্ব পালন করেন। ১৯৯৭ থেকে ২০০৬ সাল পর্যন্ত হ্যানসেন এক্সপেরিমেন্টাল ফিজিক্স ল্যাবরেটরী এর পরিচালকের দায়িত্ব পালন করেন। ২০০৬ থেকে ২০০৯ সাল পর্যন্ত এডওয়ার্ড এল গিঞ্জটন ল্যাবরেটরী এর পরিচালকের দায়িত্ব পালন করেন। ২০০০ সাল থেকে স্ট্যানফোর্ড ফোটোনিক্স রিসার্চ সেন্টার এর সহ-পরিচালকের দায়িত্ব পালন করছেন। তিনি ২০১২ সালে আমেরিকান ফিজিক্যাল সোসাইটি এর প্রেসিডেন্ট নির্বাচিত হন।
বারোমাস্যা, পুরুলিয়া
বারোমাস্যা ভারতের পশ্চিমবঙ্গ রাজ্যের পুরুলিয়া জেলার পুঞ্চা থানার অন্তর্গত মানবাজার ১ সমষ্টি উন্নয়ন ব্লকের একটি প্রত্নস্থল। এই স্থানতি পুরুলিয়া শহর থেকে চল্লিশ কিলোমিটার দূরে অবস্থিত পাকবিড়রা প্রত্নস্থল থেকে তিন কিলোমিটার দূরে অবস্থিত। বারোমাস্যা থেকে দেড় কিলোমিটার দূরে কয়েকটি পাথরের দেউলের ধ্বংসস্তূপ বর্তমান। বারোমাস্যার পুরাক্ষেত্রের প্রাচীনত্ব সম্বন্ধে সঠিক সিদ্ধান্তে এখনো উপনীত হওয়া না গেলেও অনুমান করা হয় এই অঞ্চলের ভাস্কর্য ও স্থাপত্য আনুমানিক দ্বাদশ থেকে ত্রয়োদশ শতাব্দীর।
বারোমাস্যা অঞ্চল থেকে প্রাপ্ত জৈন সম্প্রদায়ের মূর্তিগুলিকে একটি আধুনিক জৈন মন্দিরে স্থান দেওয়া হয়েছে। নিম্নে তাঁদের সংক্ষিপ্ত বর্ণনা দেওয়া হল -
এই অঞ্চল থেকে দুইটি চৈত্য পাওয়া গেছে - একটির উচ্চতা দুই ফুট, অপরটির উচ্চতা এক ফুট। চৈত্যের চারপাশে চারজন করে তীর্থঙ্করের মূর্তি বর্তমান। নীচের লাঞ্ছনচিহ্নগুলি অস্পষ্ট হওয়ায় মূর্তিগুলিকে সনাক্ত করা যায় না।
সোহেলী আক্তার
সোহেলী আক্তার () (জন্ম: ১৬ জুন ১৯৮৮) হলেন একজন বাংলাদেশী মহিলা ক্রিকেটার যিনি বাংলাদেশ জাতীয় মহিলা ক্রিকেট দলের হয়ে আন্তর্জাতিক ক্রিকেট খেলে থাকেন। তিনি হলেন একজন ডান হাতি ব্যাটসম্যান।
সোহেলী বাংলাদেশের রাজবাড়ী জেলাতে ১৯৮৮ সালের ১৬ জুন জন্মগ্রহণ করেন।
বাংলাদেশ ২০১০ সালে চীনের গুয়াংচুতে অনুষ্ঠিতব্য এশিয়ান গেমসের মহিলা ক্রিকেট প্রতিযোগিতায় চীন জাতীয় মহিলা ক্রিকেট দলের বিরুদ্ধে ঐতিহাসিক রৌপ্য পদক লাভ করে। সোহেলী উক্ত প্রতিযোগীতায় বাংলাদেশ জাতীয় মহিলা ক্রিকেট দলের অন্যতম একজন খেলোয়াড় ছিলেন।
থমাস মুর
স্যার থমাস মুর (রোমান ক্যাথলিকদের কাছে সন্ত থমাস মুর নামে পরিচিত) (৭ ফেব্রুয়ারি ১৪৭৮- ৬ জুলাই ১৫৫৩) ছিলেন একজন ইংরেজ আইনজ্ঞ, সমাজ দার্শনিক, লেখক, কূটনীতিক ও রেনেসাঁ যুগের একজন মানবতাবাদী। তিনি ১৫২৯ সাল থেকে ১৬ মে ১৫৩২ পর্যন্ত ইংল্যান্ডের রাজা হেনরি অষ্টম এবং লর্ড চ্যান্সেলরের কাউন্সিলর হিসেবে কর্মরত ছিলেন। থমাস মুর প্রটেস্ট্যান্ট সংস্কারের সম্পূর্ন বিপক্ষে ছিলেন এবং সংস্কারের পক্ষে যারা ধর্মতত্ত্ব দিয়েছিলেন বিশেষ করে মার্টিন লুথার ও উইলিয়াম টিন্ডেলের মত লেখকদের বই তিনি পুরিয়ে ফেলেছিলেন। স্যার থমাস মুর একটি কাল্পনিক দ্বীপরাষ্ট্রের আদর্শ রাজনৈতিক, অর্থনৈতিক ও সামাজিক অবস্থা নিয়ে তিনি একটি বই লিখেন যার নাম "ইউটোপিয়া"। বইটি প্রকাশিত হয় ১৫১৬ সালে। পরবর্তীতে থমাস মুর ক্যাথলিক চার্চ থেকে রাজার কর্তৃত্ব অপসারণের বিপক্ষে ছিলেন এবং একই সাথে ক্যাথরিন অফ এরাগনকে বিয়ে করার জন্য ও পোপের কর্তৃত্ব স্বীকার করার জন্য চার্চ অফ ইংল্যান্ডের সুপ্রিম হেড হিসেবে রাজার অবস্থানের বিরোধিতা করেছিলেন। পরবর্তীতে সাজানো সাক্ষ্যের মাধ্যমে তাকে দোষী সাব্যস্ত করা হয় এবং শিরোচ্ছেদের মাধ্যমে তার মৃত্যুদণ্ড কার্যকর করা হয়।
মুর লিখেছিলেন ল্যাটিন ও ইংরেজি ভাষায়। তাঁর লিখিত বইগুলো হচ্ছে,
সাথিরা জাকির
সাথিরা জাকির জেসী () (জন্ম: ৩০ নভেম্বর ১৯৯০, লালমনিরহাট) হলেন একজন বাংলাদেশী মহিলা ক্রিকেটার যিনি বাংলাদেশ জাতীয় মহিলা ক্রিকেট দলের হয়ে আন্তর্জাতিক ক্রিকেট খেলে থাকেন। তিনি হলেন একজন ডানহাতি অফব্রেক বোলার এবং ডানহাতি ব্যাটসম্যান।
সাথিরা বাংলাদেশের লালমনিরহাট জেলায় ১৯৯০ সালের ৩০ নভেম্বর জন্মগ্রহণ করেন।
সাথিরার একদিনের আন্তর্জাতিকে অভিষেক ঘটে ২০১১ সালের ২৬ নভেম্বরে আয়ারল্যান্ড মহিলা ক্রিকেট দলের বিরুদ্ধে।
সাথিরার টুয়েন্টি ২০ আন্তর্জাতিকে অভিষেক ঘটে ২০১৩ সালের ৫ সেপ্টেম্বরে দক্ষিণ আফ্রিকা মহিলা ক্রিকেট দলের বিরুদ্ধে।
বাংলাদেশ ২০১০ সালে চীনের গুয়াংচুতে অনুষ্ঠিতব্য এশিয়ান গেমসের মহিলা ক্রিকেট প্রতিযোগিতায় চীন জাতীয় মহিলা ক্রিকেট দলের বিরুদ্ধে ঐতিহাসিক রৌপ্য পদক লাভ করে। সাথিরা উক্ত প্রতিযোগীতায় বাংলাদেশ জাতীয় মহিলা ক্রিকেট দলের অন্যতম একজন খেলোয়াড় ছিলেন।
প্রধান নির্বাহী কর্মকর্তা
প্রধান নির্বাহী কর্মকর্তা বা সিইও হলেন একটি প্রতিষ্ঠানের সর্বোচ্চ প্রশাসনিক পদ। প্রতিষ্ঠানের ব্যবস্থাপনা ও প্রশাসনের সমস্ত কার্যকলাপ প্রধান নির্বাহীর নেতৃত্বে পরিচালিত হয়। একজন সিইও সাধারণত পরিচালনা পর্ষদ কর্তৃক নিয়োগপ্রাপ্ত হন এবং সকল কাজের জন্য পরিচালনা পর্ষদের কাছেই দায়বদ্ধ থাকেন। সাধারণত বৃটিশ ইংরেজিতে সিইও শব্দটি ব্যবস্থাপনা পরিচালক কিংবা প্রধান নির্বাহীর সমার্থক হিসেবে ব্যবহার করা হয়।
সাধারণত একজন প্রধান নির্বাহী কর্মকর্তা কিংবা ব্যবস্থাপনা পরিচালকের দায়িত্ব কি হবে তা পরিচালনা পর্ষদ অথবা তৎসম কোন কর্তৃপক্ষ নির্ধারন করে থাকে। তবে প্রতিষ্ঠানের কর্মকান্ডের প্রকারভেদ ও আয়তন অনুযায়ী প্রধান নির্বাহীর দায়িত্ব সীমিত থেকে ব্যাপক পরিসরের হতে পারে।
সিইও হিসেবে একজন ব্যক্তির প্রধান দায়িত্ব হল প্রতিষ্ঠানকে নেতৃত্ব প্রদান করা, সিদ্ধান্ত গ্রহণ করা, দিক নির্দেশনা দেওয়া এবং সমগ্র কর্মকানদের ব্যবস্থাপনা করা। তিনি প্রতিষ্ঠানের মালিক, কর্মী ও অন্যান্য নির্ভরশীল ব্যক্তিদের মধ্যে একটি যোগসূত্র হিসেবে কাজ করেন। এছাড়া প্রতিষ্ঠানের জন্য দীর্ঘমেয়াদী পরিকল্পনা গ্রহণ, পরিকল্পনা প্রণয়ন, উচ্চ পর্যায়ের সিদ্ধান্ত গ্রহণ ও বিভিন্ন কাজে পরিচালনা পর্ষদকে উপদেশ দিয়ে থাকেন।
এমআইটির গবেষক ক্যারোলা ফ্রিডম্যানের মতে ১৯৩৬ সালের পর থেকে ২০০০ সালের শেষ অব্দি এমবিএ গ্রাজুয়েটদের সিইও পদে নিয়োগ পাবার প্রবণতা বেড়ে গেছে। ষাঁটের দশকে যেখানে মাত্র ১০% প্রধান নির্বাহী এমবিএ ছিলেন, এই শতকের শেষের দিকে এসে প্রায় ৫০% প্রধান নির্বাহীই এমবিএ। প্রথম দিকে এই পদে আসীন ব্যক্তিরা সাধারণত কোন কারিগরি দিক দিয়ে বিশেষজ্ঞ কিংবা বিজ্ঞান, প্রযুক্তি কিংবা প্রকৌশল ডিগ্রিধারী ছিলেন।
সুলতানা ইয়াসমিন
সুলতানা ইয়াসমিন বৈশাখী (জন্ম: ১৩ আগস্ট, ১৯৮৯) হলেন একজন বাংলাদেশী মহিলা ক্রিকেটার যিনি বাংলাদেশ জাতীয় মহিলা ক্রিকেট দলের হয়ে আন্তর্জাতিক ক্রিকেট খেলে থাকেন। তিনি একজন উইকেট-রক্ষক এবং ডানহাতি ব্যাটসম্যান।
সুলতানা ১৯৮৯ সালের ১৩ আগষ্ট বাংলাদেশে জন্মগ্রহণ করেন।
সুলতানার একদিনের আন্তর্জাতিকে অভিষেক ঘটে ২০১১ সালের ২৬ নভেম্বর আয়ারল্যান্ড মহিলা ক্রিকেট দলের বিরুদ্ধে।
সুলতানার টুয়েন্টি ২০ আন্তর্জাতিকে অভিষেক ঘটে ২০১৩ সালের ৫ এপ্রিল ভারত মহিলা ক্রিকেট দলের বিরুদ্ধে।
বাংলাদেশ ২০১০ সালে চীনের গুয়াংজুতে অনুষ্ঠিত এশিয়ান গেমসের মহিলা ক্রিকেট প্রতিযোগিতায় চীন জাতীয় মহিলা ক্রিকেট দলের বিরুদ্ধে ঐতিহাসিক রৌপ্যপদক লাভ করে। সুলতানা উক্ত প্রতিযোগীতায় বাংলাদেশ জাতীয় মহিলা ক্রিকেট দলের অন্যতম একজন খেলোয়াড় ছিলেন।
নাটুয়া নাচ
নাটুয়া নাচ বা নাটা নাচ বা লাটা নাচ ভারতের পশ্চিমবঙ্গের পুরুলিয়া জেলায় প্রচলিত এক লোকনৃত্য বিশেষ। সাধারণতঃ বৈশাখ থেকে আষাঢ় মাস পর্যন্ত এই নাচের আসর বসে।
নাটুয়া নাচ পৌরুষ দৃপ্ত নৃত্য বিশেষ। এই নাচের মূল লক্ষ্য দৈহিক শক্তির প্রদর্শন। সুদৃঢ় বলিষ্ঠ পদসঞ্চার ও অঙ্গবিক্ষেপের মাধ্যমে ঢাল ও তলোয়ার দিয়ে আক্রমণাত্মক ও রক্ষণাত্মক ভঙ্গীতে খেলা প্রদর্শন এই নাচের বৈশিষ্ট্য। এই নাচে দেহ সুগঠিত ও বলিষ্ঠ হওয়া একান্ত প্রয়োজনীয়।
পুরুলিয়া জেলায় সাধারণতঃ হাড়ি, বাউড়ী, ডোম ও মাহাতো সম্প্রদায়ের মানুষেরা এই নৃত্যের শিল্পী হয়ে থাকেন। নর্তকদের উর্ধাঙ্গে কোন আবরণ থাকে না, তাঁরা শুধু মালকোচা মেরে খাটো ধুতি পরে সারা শরীরে সাদা রঙ দিয়ে বিভিন্ন রকম চিত্র অঙ্কন করে নেন। মাথায় ফেট্টি বেঁধে তাতে পাখির পালক গোঁজা হয়। হাতের মণিবন্ধে ও বাহুতে রঙিন ফিতা বেঁধে রাখা হয়।
বন্দনাগান দিয়ে নাচ শুরু হয়। নাচের এক একটি সারিতে চারজন করে নর্তক থাকেন। নাচের অংশ হিসেবে নৃত্যশিল্পী মাটিতে শুয়ে পড়লে তাঁর ওপর দাঁড়িয়ে অন্য শিল্পীরা নৃত্য প্রদর্শন করেন। কখনো কখনো নৃত্যশিল্পীর পেটে ঢেঁকি দিয়ে আঘাত করা, জ্বলন্ত আগুনের গোলা বিভিন্ন অঙ্গে স্পর্শ করা বা জ্বলন্ত কয়লা মুখে ঢুকিয়ে নেওয়ার মতো রোমাঞ্চকর খেলা এই শিল্পীরা দেখিয়ে থাকেন। এই নাচে হাল, জোয়াল, মই, গরুর গাড়ীর চাকা প্রভৃতি কৃষি সরঞ্জাম ব্যবহৃত হয়ে থাকে। এই নাচে ছয়ালি, চৈতালী, ধুমসী, হলুদখেড়ি প্রভৃতি তালের ব্যবহার হয়ে থাকে।
সোহরায়
সোহরায় ভারতের পশ্চিমবঙ্গ ও ঝাড়খণ্ড রাজ্যে সাঁওতাল সম্প্রদায়ের দ্বারা পালিত সবচেয়ে বড় উৎসব।
সোহরায় উৎসব সাঁওতাল সম্প্রদায় প্রতি বছর পৌষ মাসে পালন করলেও পুরুলিয়া জেলায় এই উৎসব কার্তিক মাসে পালিত হয়। এই উৎসব পাচদিন ধরে চলে। পাঁচদিনে উৎসবের পাঁচটি নাম থাকে, যথা- উম, বংগাবুরু, ঘুন্টাউ, ঘুন্টিচেঙে ও জালে। উম পরবে ঘর জামাকাপড় পরিষ্কার করা ও বাঁধনা পরবের অনুরূপ ডিম ভাঙ্গা ও গরুকে আচমন করানো হয়। বংগাবুরু পরবে চাষের যন্ত্রপাতি পরিষ্কার করা হয়, গোয়াল পূজা করা হয়, মুরগি ও শূকর বলি দেওয়া হয়, পূর্বপুরুষদের উদ্দেশ্যে মুরগি উৎসর্গ করা হয় বং সারারাত ধরে হাড়িয়া নামক মদপান ও নাচগান চলে। ঘুন্টাউ পরবের দিন ভোরবেলায় সাঁওতাল পুরুষেরা পথে বেড়িয়ে পড়ে দুপুর পর্যন্ত মাদল ও নাগড়ার সাথে ডাল্টাদিন নামক নৃত্যে অংশগ্রহণ করেন। ঘুন্টিচেঙের দিন বাঁধনা পরবের অনুরূপ গরুখুঁটা ও কাড়াখুঁটা অনুষ্ঠান হয়। জালে নামক শেষদিনে সাঁওতাল মহিলারা সুসজ্জিত হয়ে গ্রামের পথে দাঁড়িয়ে থাকেন, একে কুলহি দাঁড়ান বলা হয়ে থাকে। এই দিন সারাদিন ধরে সোহরায়, দং, লাগড়ে, রিংজা মাতওয়ার প্রভৃতি নাচ হয়।
বাহা পরব
বাহা পরব ভারতের পশ্চিমবঙ্গ ও ঝাড়খণ্ড রাজ্যে সাঁওতাল সম্প্রদায়ের দ্বারা পালিত দ্বিতীয় সবচেয়ে বড় উৎসব।
বাহা উৎসব সাঁওতাল সম্প্রদায় প্রতি বছর ফাল্গুন মাসে্র দোল পূর্ণিমার পর থেকে পালন করে থাকে। এই উৎসবে সমস্ত দেবতার থান গোবর দিয়ে নিকিয়ে রাখা হয়। পুরুষেরা দল বেঁধে শিকারে বের হন। উৎসবের শেষে গান হয়। মেয়েরা নতুন ফুলে নিজেদেরকে সজ্জিত করেন।
ভেজা বিঁধা
ভেজা বিঁধা ভারতের পশ্চিমবঙ্গ ও ঝাড়খণ্ড রাজ্যে সাঁওতাল সম্প্রদায়ের দ্বারা পালিত তীর দ্বারা লক্ষবিদ্ধ করার উৎসব।
ভেজা বিঁধা অতীতে শিকার উৎসবের সঙ্গে সংযুক্ত অবস্থায় অনুষ্ঠিত হলেও বর্তমানে শুধুমাত্র মকর সংক্রান্তির পরের দিনে অনুষ্ঠিত এখ্যান যাত্রা নামক অনুষ্ঠানের সঙ্গে নিয়ম করে উতসবটি পালিত হয়।
সর্বসাধারণের মালিকাধীন কোন স্থানকে এই উৎসবের স্থান হিসেবে নির্বাচিত করা হয়। সেই স্থানে একটি ভেরেন্ডা গাছের ডাল পুঁতে ঐ ডালের ওপর গোবর রেখে একটি ফুল গুঁজে দেড়শো থেকে দুইশো গজ দূর থেকে ঐ ফুলকে লক্ষ্য করে তীর ছোঁড়া হয়। প্রথমে তিনটি আনুষ্ঠানিক তীর ছোঁড়েন যথাক্রমে মাঝি, গোড়েৎ মাঝি ও নায়কে। তাঁদের তীর ছোঁড়া হলে প্রতিযোগিতা শুরু হয়। যিনি ভেরেন্ডা গাছের ডাল পোঁতেন, তার চোখ বেঁধে দেওয়া হয় এবং তিনি ছাড়া বাকি সকলেই প্রতিযোগিতায় অংশগ্রহণ করতে পারেন। প্রতি প্রতিযোগী তিনটি করে তীর যথাক্রমে তাঁদের দেবতা, পূর্বপুরুষ ও পুরুষকারের প্রতি উৎসর্গ করে ছোঁড়েন। যিনি বিজয়ী হন, তাঁকে কাঁধে করে নিয়ে যাওয়া হয় এবং নতুন জামাকাপড় ও এক হাড়ি হাড়িয়া নামক মদ উপহার দেওয়া হয়।
২০১৪ আইসিসি বিশ্ব টুয়েন্টি২০ স্কোয়াড
অত্র নিবন্ধটি ২০১৪ সালের আইসিসি বিশ্ব টুয়েন্টি২০ প্রতিযোগিতায় অংশগ্রহণকারী দলসমূহের সদস্যদের তালিকা।
ইংল্যান্ডের ব্যাটসম্যান জো রুট ওয়েস্ট ইন্ডিজের বিপক্ষে ৩য় একদিনের আন্তর্জাতিকে তার ডানহাতে বৃদ্ধাঙ্গুল ভেঙ্গে ফেলেন। এরফলে তিনি প্রতিযোগিতা থেকে নিজ নাম প্রত্যাহার করেন ও ইয়ান বেল তার স্থলাভিষিক্ত হন। ওয়েস্ট ইন্ডিজের বিপক্ষে ৩য় টুয়েন্টি২০ আন্তর্জাতিকের পূর্বে ইংল্যান্ডের অল-রাউন্ডার বেন স্টোকস ড্রেসিং রুমে হাত মচকিয়ে ফেলেন। তার স্থলাভিষিক্ত হবেন ক্রিস উকস। পায়ের পাতায় সংক্রমণ ঘটায় এ প্রতিযোগিতা থেকে দূরে থাকবেন অস্ট্রেলীয় বোলার মিচেল জনসন। ডগ বলিঙ্গারকে তার স্থলাভিষিক্ত করা হয়।
১৬ মার্চ ডাচ কোচিং স্টাফ এক বিবৃতিতে বলেন যে, ডাচ ব্যাটসম্যান টিম গ্রুইজটার্স আহত হওয়ায় তার পরিবর্তে টম কুপারকে অন্তর্ভুক্ত করা হয়েছে। কিন্তু, গ্রুইটজার্স মন্তব্য করেছেন এয, তিনি আদৌ আহত হননি এবং কোচিং স্টাফ আইন ভঙ্গ করেছেন, ক্রিকেটের অগ্রযাত্রাকে বাঁধাগ্রস্ত করেছেন এবং সর্বোপরি প্রতারণা করেছেন।
কোচ: কবির খান
রক্তচাপ
রক্ত গাত্রের উপর রক্ত কর্তৃক প্রযুক্ত চাপকে রক্তচাপ () বলে যা অন্যতম একটি গুরুত্বপূর্ণ লক্ষণ। সাধারণত রক্তচাপ বলতে সিস্টেমিক প্রবাহ-এর ধমনিক প্রবাহ(arterial pressure) কে বোঝায়। প্রতিটি হৃৎস্পন্দনের সময় একবার সর্বোচ্চ চাপ (সিস্টোলিক) এবং সর্বনিম্ন চাপ (ডায়াস্টলিক) চাপ হয়। হৃৎপিন্ডের সংকোচন প্রবণতাই রক্তচাপের প্রধান কারণ। এটি সাধারণত উর্ধ্ববাহুর ব্রাকিয়াল ধমনীতে দেখা হয়। রক্তচাপ সবসময় সিস্টোলিক চাপ উপরে এবং ডায়াস্টলিক চাপ নিচে লিখে প্রকাশ করা হয়। যেমন ১২০/৮০। এর একক মি.মি.পারদ। কোন অসুখে রক্তচাপ বেড়ে গেলে তাকে হাইপার টেনশন বা উচ্চরক্তচাপ এবং কমে গেলে হাইপো টেনশন বা নিম্ন রক্তচাপ বলে।
চিকিৎসক এর মতে পরিণত বয়সে
সানজিদা ইসলাম
সানজিদা ইসলাম (জন্ম: ১ এপ্রিল ১৯৯৬, রংপুর) হলেন একজন বাংলাদেশী মহিলা ক্রিকেটার যিনি বাংলাদেশ জাতীয় মহিলা ক্রিকেট দলের হয়ে আন্তর্জাতিক ক্রিকেট খেলে থাকেন। তিনি হলেন একজন ডানহাতি ব্যাটসম্যান।
সানজিদা বাংলাদেশের রংপুর জেলায় ১৯৯৬ সালের ১ এপ্রিল জন্মগ্রহণ করেন।
সানজিদা টুয়েন্টি ২০ আন্তর্জাতিকে অভিষেক ঘটে ২০১২ সালের ২৮ আগষ্ট আয়ারল্যান্ড মহিলা ক্রিকেট দলের বিরুদ্ধে।
খাদিজা তুল কুবরা
খাদিজা তুল কুবরা (জন্ম: ৩০ জানুয়ারি ১৯৯৫, বগুড়া) হলেন একজন বাংলাদেশী মহিলা ক্রিকেটার যিনি বাংলাদেশ জাতীয় মহিলা ক্রিকেট দলের হয়ে আন্তর্জাতিক ক্রিকেট খেলে থাকেন। তিনি একজন ডানহাতি ব্যাটসম্যান এবং ডানহাতি অফ ব্রেক বোলার।
খাদিজা বাংলাদেশের বগুড়া জেলায় ১৯৯৫ সালের ৩০ জানুয়ারি জন্মগ্রহণ করেন।
খাদিজার একদিনের আন্তর্জাতিকে অভিষেক ঘটে ২০১১ সালের ২৬ নভেম্বর আয়ারল্যান্ড মহিলা ক্রিকেট দলের বিরুদ্ধে।
খাদিজার টুয়েন্টি ২০ আন্তর্জাতিকে অভিষেক ঘটে ২০১২ সালের ২৮ আগষ্ট আয়ারল্যান্ড মহিলা ক্রিকেট দলের বিরুদ্ধে।
শারমিন আক্তার
শারমিন আক্তার সুপ্ত (জন্ম: ৩১ ডিসেম্বর ১৯৯৫, গাইবান্ধা) হলেন একজন বাংলাদেশী মহিলা ক্রিকেটার যিনি বাংলাদেশ জাতীয় মহিলা ক্রিকেট দলের হয়ে আন্তর্জাতিক ক্রিকেট খেলে থাকেন। তিনি একজন ডানহাতি ব্যাটসম্যান হিসেবে খেলে থাকেন।
শারমিন বাংলাদেশের গাইবান্ধা জেলায় ১৯৯৫ সালের ৩১ ডিসেম্বর জন্মগ্রহণ করেন।
শারমিনের একদিনের আন্তর্জাতিকে অভিষেক ঘটে ২০১১ সালের ২৬ নভেম্বর আয়ারল্যান্ড মহিলা ক্রিকেট দলের বিরুদ্ধে।
শারমিনের টুয়েন্টি ২০ আন্তর্জাতিকে অভিষেক ঘটে ২০১২ সালের ২৮ আগষ্ট আয়ারল্যান্ড মহিলা ক্রিকেট দলের বিরুদ্ধে।
তাহিন তাহেরা
তাহিন তাহেরা () (জন্ম: ২৮ জুন ১৯৯০, খুলনা) হলেন একজন বাংলাদেশী মহিলা ক্রিকেটার যিনি বাংলাদেশ জাতীয় মহিলা ক্রিকেট দলের হয়ে আন্তর্জাতিক ক্রিকেট খেলে থাকেন। তিনি একজন বাহাতি ব্যাটসম্যান হিসেবে ব্যাটিং করে থাকেন।
তাহেরা বাংলাদেশের বৃহত্তর খুলনা জেলায় ১৯৯০ সালের ২৮ জুন জন্মগ্রহণ করেন।
তাহেরার একদিনের আন্তর্জাতিকে অভিষেক ঘটে ২০১১ সালের ১১ অক্টোবর শ্রীলঙ্কা মহিলা ক্রিকেট দলের বিরুদ্ধে।
আইসিসি বিশ্ব টুয়েন্টি২০ পরিসংখ্যান ও রেকর্ড
অত্র নিবন্ধটি আইসিসি বিশ্ব টুয়েন্টি২০ প্রতিযোগিতার পরিসংখ্যান ও রেকর্ড সম্পর্কীয় যা পূর্বতন আইসিসি বিশ্ব টুয়েন্টি২০ প্রতিযোগিতাসমূহে সৃষ্ট হয়েছিল।
৭ অক্টোবর, ২০১২ তারিখ পর্যন্ত রেকর্ডগুলো সঠিক।
জন জোসেফ হোপফিল্ড
জন জোসেফ হোপফিল্ড একজন মার্কিন বিজ্ঞানী।
হোপফিল্ড সোয়ার্থমোর কলেজ থেকে পদার্থবিজ্ঞানে ব্যাচেলর অব আর্টস ডিগ্রি অর্জন করেন। তিনি কর্নেল ইউনিভার্সিটি থেকে ১৯৫৮ সালে পদার্থবিজ্ঞানে পিএইচডি ডিগ্রি অর্জন করেন। তিনি ১৯৫৮ থেকে ১৯৬০ সাল পর্যন্ত বেল ল্যাবরেটরীস এর টেকনিক্যাল স্টাফ এর সদস্য ছিলেন। ১৯৬১ থেকে ১৯৬৪ সাল পর্যন্ত ইউনিভার্সিটি অব ক্যালিফোর্নিয়া, বার্কলে এর পদার্থবিজ্ঞানে সহকারী অধ্যাপক এবং সহযোগী অধ্যাপক পদে কর্মরত ছিলেন। ১৯৬৪ থেকে ১৯৮০ সাল পর্যন্ত প্রিন্সটন বিশ্ববিদ্যালয় এ অধ্যাপক হিসেবে কর্মরত ছিলেন। ১৯৮০ থেকে ১৯৯৭ সাল পর্যন্ত ক্যালিফোর্নিয়া ইন্সটিটিউট অফ টেকনোলজি এর রসায়ন ও জীববিজ্ঞানের অধ্যাপক হিসেবে কর্মরত ছিলেন। ১৯৯৭ সাল থেকে প্রিন্সটন বিশ্ববিদ্যালয় এর আণবিক জীববিজ্ঞানের অধ্যাপক হিসেবে কর্মরত। তিনি ২০০৬ সালে আমেরিকান ফিজিক্যাল সোসাইটি এর প্রেসিডেন্ট নির্বাচিত হন।
জেমস এস ল্যাঙ্গার
জেমস এস ল্যাঙ্গার ইউনিভার্সিটি অব ক্যালিফোর্নিয়া, সান্তা বারবারা এর পদার্থবিজ্ঞানের একজন অধ্যাপক।
ল্যাঙ্গার ১৯৩৪ সালে পেনসিলভ্যানিয়ায় জন্মগ্রহণ করেন। তিনি কার্নেগী মেলন বিশ্ববিদ্যালয় থেকে ১৯৫৫ সালে পদার্থবিজ্ঞানে গ্র্যাজুয়েট হন। তিনি বার্মিংহাম বিশ্ববিদ্যালয় থেকে ১৯৫৮ সালে গাণিতিক পদার্থবিজ্ঞানে পিএইচডি ডিগ্রি অর্জন করেন। তিনি ১৯৮৯ থেকে ১৯৯৫ সাল পর্যন্ত ইউনিভার্সিটি অব ক্যালিফোর্নিয়া, সান্তা বারবারা এর ইন্সটিটিউট ফর থিওরেটিক্যাল ফিজিক্সের পরিচালকের দায়িত্ব পালন করেন। তিনি ২০০০ সালে আমেরিকান ফিজিক্যাল সোসাইটির প্রেসিডেন্ট নির্বাচিত হন।
২০১২ আইসিসি বিশ্ব টুয়েন্টি২০ পরিসংখ্যান
অত্র নিবন্ধটি ২০১২ সালের ১৮ সেপ্টেম্বর থেকে ৭ অক্টোবর পর্যন্ত শ্রীলঙ্কায় অনুষ্ঠিত ৪র্থ আইসিসি বিশ্ব টুয়েন্টি২০ প্রতিযোগিতার পরিসংখ্যান ও রেকর্ড সম্পর্কীয়। এ প্রতিযোগিতায় ওয়েস্ট ইন্ডিজ ক্রিকেট দল চ্যাম্পিয়ন হয়।
অভিশপ্ত নাইটি
অভিশপ্ত নাইটি হল বিরসা দাশগুপ্ত পরিচালিত একটি বাংলা কমেডি ও রোমাঞ্চকর চলচ্চিত্র। শ্রী ভেঙ্কটেশ ফিল্মস প্রযোজিত এই চলচ্চিত্রে অভিনয় করেছেন পাওলি দাম, ইন্দ্রনীল সেনগুপ্ত। পরমব্রত চট্টোপাধ্যায়, তনুশ্রী চক্রবর্তী সহ আরো অনেকে।
এক বার ড্যান্সারকে তার প্রেমিক হত্যা করে। প্রেমিকার পরিধেয় নাইটি এই কাহিনীর মূল বিষয়। সেই নাইটি বিভিন্ন জনের হাত ঘুরতে থাকে। যে মহিলা সেটি পরে তার যৌন ইচ্ছা জেগে উঠতে থাকে। এভাবেই সৃষ্টি হয় ভুল বোঝাবুঝি ও হাস্যরসের। আসলে প্রকৃত ভালবাসা যার ভেতরে আছে তার ওপরে এই নাইটির জাদু কাজ করেনা।এই চলচ্চিত্রের সঙ্গীত পরিচালনা করেন প্রখ্যাত সঙ্গীত পরিচালক ইন্দ্রদীপ দাশগুপ্ত।
আসমাভিয়া ইকবাল
আসমাভিয়া ইকবাল (জন্ম: ১ জানুয়ারি ১৯৮৮, মুলতান) হলেন একজন পাকিস্তানী আন্তর্জাতিক নারী ক্রিকেটার।
ইকবালের একদিনের আন্তর্জাতিক ম্যাচে অভিষেক ঘটে ২৫ ডিসেম্বর ২০০৫ সালে করাচি শ্রীলঙ্কার বিরুদ্ধে।
তিনি অস্ট্রেলিয়ায় অণুষ্ঠিতব্য নারী ক্রিকেট বিশ্বকাপে পাকিস্তান জাতীয় দলের অংশ ছিলেন।
তিনি ২০১০ সালে এশিয়ান গেমেস খেলার জন্য নির্বাচিত হয়েছিলেন।
রত্ন গ্লিং-পা
রত্ন গ্লিং-পা () (১৪০৩-১৪৭৮) তিব্বতী বৌদ্ধধর্মের র্ন্যিং-মা ধর্মসম্প্রদায়ের লুক্কায়িত প্রাচীন গ্রন্থের আবিষ্কারক বা গ্তের-স্তোন ছিলেন। তিব্বতী বৌদ্ধ কিংবদন্তী অনুসারে তাঁকে পদ্মসম্ভবের পঁচিশজন প্রধান শিষ্যের অন্যতম লাং-গ্রো-দ্কোন-ম্ছোগ-'ব্যুং-গ্নাসের অবতার রূপে মনে করা হয়।
রত্ন গ্লিং-পা ১৪৯৩ খ্রিষ্টাব্দে ল্হো-ব্রাগ অঞ্চলের গ্রু-শুল অঞ্চলে এক সম্ভ্রান্ত পরিবারে জন্মগ্রহণ করেন। তাঁর পিতার নাম ছিল ম্দো-স্দে-দার () এবং মাতার নাম ছিল স্রি-থার-স্মান ()। তিরিশ বছর বয়সে দক্ষিণ তিব্বতের খ্যুং-ছেন-ব্রাগ (), 'ব্রি-থান-কো-রো-ব্রাগ () ও ম্খার-ছু-দ্পাল-গ্যি-ফুগ () প্রভৃতি স্থানে অতিযোগ ও মহামুদ্রা সম্বন্ধে পঁচিশটি গ্রন্থ বা গ্তের-মাআবিষ্কার করেন। তিব্বতী বৌদ্ধ পণ্ডিত বু-স্তোন-রিন-ছেন-গ্রুব তাঁর ব্কা'-'গ্যুর গ্রন্থসঙ্কলনে র্ন্যিং-মা ধর্মসম্প্রদায়ের তন্ত্রগুলিকে বাদ দিয়ে সম্পাদনা করলে, রত্ন গ্লিং-পা র্ন্যিং-মা ধর্মসম্প্রদায়ের সমস্ত তন্ত্রগুলিকে বিয়াল্লিশটি খণ্ডে একত্র করে সম্পাদনা করেন। রত্ন গ্লিং-পার শিক্ষা তাঁর পুত্র রিগ-'দ্জিন-ত্শে-দ্বাং-গ্রাগ্স-পা (), দ্বিতীয় র্গ্যাল-দ্বাং-'ব্রুগ-পা কুন-দ্গা'-দ্পাল-'ব্যোর এবং ষষ্ঠ র্গ্যাল-বা-কার্মা-পা ম্থোন-বা-দোন-ল্দান লাভ করেন।
ঝিগ-শাগ-পা-ত্শে-ব্র্তান-র্দো-র্জে
ঝিগ-শাগ-পা-ত্শে-ব্র্তান-র্দো-র্জে () তিব্বতের গ্ত্সাং-পা রাজবংশের প্রতিষ্ঠাতা ও প্রথম রাজা ছিলেন এবং ষোড়শ শতাব্দীতে পশ্চিম মধ্য তিব্বতের উত্তর গ্ত্সাং অঞ্চল শাসন করেন।
ঝিগ-শাগ-পা-ত্শে-ব্র্তান-র্দো-র্জে গ্ত্সাং অঞ্চল শাসনকারী রিং-স্পুংস-পা রাজবংশের সঙ্গে সম্পর্কিত ছিলেন। প্রথম জীবনে তিনি রিং-স্পুংস-পা রাজবংশের হয়ে কর-সংগ্রাহকের কাজ করেন। ১৫৪৮ খ্রিষ্টাব্দে সামরিকদিক থেকে গুরুত্বপূর্ণ সাম-গ্রুব-ত্সে দুর্গের অধিপতি হিসেবে তাঁকে নিয়োগ করা হয়। দুর্গাধিপতি হওয়ার কয়েক বছরের মধ্যে তিনি রিং-স্পুংস-পা রাজবংশের বিরুদ্ধে ষড়যন্ত্র শুরু করেন। ১৫৫৭ খ্রিষ্টাব্দে তিনি ঐ রাজবংশের বিরুদ্ধে বিদ্রোহ করেন। ১৫৬৫ খ্রিষ্টাব্দে তিনি পানাম ল্হুনদ্রুপ ক্যুংত্সে অবরোধ করে অধিকার করলে কুন-ম্খ্যেন-পাদ-মা-দ্কার-পো নামক 'ব্রুগ-পা-ব্কা'-ব্র্গ্যুদ ধর্মসম্প্রদায়ের চতুর্থ র্গ্যাল-দ্বাং-'ব্রুগ-পা উভয় পক্ষের মধ্যে মধ্যস্থতা করেন। কিন্তু ১৫৬৬ খ্রিষ্টাব্দে ন্যাংতোদ অঞ্চলে এক নতুন যুদ্ধের সূচনা হলে কুন-ম্খ্যেন-পাদ-মা-দ্কার-পোর মধ্যস্থতায় ঙ্গা-দ্বাং-'জিগ্স-মেদ-গ্রাগ্স-পা সমগ্র পানাম অঞ্চলটি ঝিগ-শাগ-পা-ত্শে-ব্র্তান-র্দো-র্জেকে সমর্পণ করে দিতে সম্মত হন। এরফলে রিং-স্পুংস-পা রাজবংশের প্রভাব মধ্য তিব্বত থেকে অন্তর্হিত হয়।
১৫৬৬ খ্রিষ্টাব্দে ঝিগ-শাগ-পা-ত্শে-ব্র্তান-র্দো-র্জে নিজেকে ত্সাংতোদ গ্যালপো বা উত্তর গ্ত্সাং অঞ্চলের রাজা ঘোষণা করেন। তাঁর নতুন রাজবংশের নাম হয় গ্ত্সাং-পা রাজবংশ। তিনি পূর্ব মধ্য তিব্বত শাসনকারী ফাগ-মো-গ্রু-পা রাজবংশের সঙ্গে বন্ধুত্ব স্থাপন করেন, কোকোনর অঞ্চলের মঙ্গোলদের সাথে সংযোগ স্থাপন করেন এবং চোগথু জনজাতির সাহায্যের আশ্বাস আদায় করে নেন। এরপর তিনি পশ্চিম তিব্বতের ছাং ও লাতোদ অঞ্চল নিজের অধিকারে নিয়ে আসেন।
ম্থু-স্তোব্স-র্নাম-র্গ্যাল
ম্থু-স্তোব্স-র্নাম-র্গ্যাল () তিব্বতের গ্ত্সাং-পা রাজবংশের দ্বিতীয় রাজা ছিলেন।
ম্থু-স্তোব্স-র্নাম-র্গ্যাল তিব্বতের গ্ত্সাং-পা রাজবংশের প্রতিষ্ঠাতা ও প্রথম রাজা ঝিগ-শাগ-পা-ত্শে-ব্র্তান-র্দো-র্জের পুত্র ছিলেন। তাঁর রাজত্বকাল সম্বন্ধে বিশেষ কিছু জানা যায় না। ১৫৮৬ খ্রিষ্টাব্দে তিনি সাম-গ্রুব-ত্সে দুর্গের অধিপতি হিসেবে নিয়োজিত হন। তাঁর ফুন-ত্শোগ্স-র্নাম-র্গ্যাল নামক একটি পুত্রসন্তানের জন্ম হয়, যিনি পরবর্তীকালে গ্ত্সাং-পা রাজবংশের একজন শক্তিশালী শাসক হন।
২০১৬ আইসিসি মহিলা বিশ্ব টুয়েন্টি২০
২০১৬ আইসিসি মহিলা বিশ্ব টুয়েন্টি২০ প্রতিযোগিতা আন্তর্জাতিক ক্রিকেট কাউন্সিলের নির্দেশনায় পরিচালিত মহিলাদের আইসিসি বিশ্ব টুয়েন্টি২০ প্রতিযোগিতার ৫ম আসর। পূর্বতন চ্যাম্পিয়ন অস্ট্রেলিয়াকে ৮ উইকেটে পরাজিত করার মাধ্যমে ওয়েস্ট ইন্ডিজ দল প্রথমবারের মতো শিরোপা জয় করে। মহিলাদের এ প্রতিযোগিতাটি ১৫ মার্চ থেকে ৩ এপ্রিল, ২০১৬ তারিখ পর্যন্ত ভারতের ৮টি শহরে অনুষ্ঠিত হয়। সর্বমোট ১০টি দল একই সময়ে ভারতে অনুষ্ঠিত পুরুষদের প্রতিযোগিতার পাশাপাশি অংশ নেয়।
২০১৪ সালের প্রতিযোগিতায় শীর্ষস্থানীয় আটটি দল সরাসরি ২০১৬ সালের এ প্রতিযোগিতায় খেলার সুযোগ পায়। বাদ-বাকী দু’টি স্থানের জন্য ২০১৫ সালে থাইল্যান্ডে অনুষ্ঠিত বাছাইপর্বের মাধ্যমে নির্ধারিত হয়েছে। এতে বাংলাদেশ ও আয়ারল্যান্ড চূড়ান্ত খেলায় অবতীর্ণ হওয়ায় অংশগ্রহণের সুযোগ পায়।
২১ জুলাই, ২০১৫ তারিখে ভারতীয় ক্রিকেট নিয়ন্ত্রণ বোর্ড (বিসিসিআই) খেলাগুলো আয়োজনের জন্য শহরের নাম ঘোষণা করে। বেঙ্গালুরু, চেন্নাই, ধর্মশালা, মোহালি, মুম্বই, নাগপুর ও নতুন দিল্লিসহ চূড়ান্ত খেলা আয়োজনে কলকাতাকে নির্দিষ্ট করে।
১০ থেকে ১৪ মার্চ পর্যন্ত ১০টি দল ৯টি প্রস্তুতিমূলক খেলায় অংশ নেয়। খেলাগুলো বেঙ্গালুরু'র এম. চিন্নাস্বামী স্টেডিয়াম, চেন্নাইয়ের এম. এ. চিদাম্বরম স্টেডিয়াম ও গুরু নানক কলেজ মাঠে অনুষ্ঠিত হয়।
১১ ডিসেম্বর, ২০১৫ তারিখে আন্তর্জাতিক ক্রিকেট কাউন্সিল কর্তৃপক্ষ প্রতিযোগিতার সময়সূচী ঘোষণা করে। ১০ দলকে দুই গ্রুপে বিভক্ত করা হয়েছে। গ্রুপ পর্বে প্রত্যেক দল একে-অপরের বিপক্ষে একবার করে মোকাবেলা করছে। প্রত্যেক গ্রুপ থেকে শীর্ষ দুই দল নক-আউট পর্বে অগ্রসর হবে।
প্রত্যেক গ্রুপের শীর্ষ দুই দল নক-আউট পর্বের সেমি-ফাইনাল ও ফাইনাল খেলে।